Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2023/10/125718/	လောင်းလုံးမြို့နယ်၊ ကျောက်နီမော်ရွာရှိ ပျူစောထီးစခန်းကို ဝင်ရောက် တိုက်ခိုက်မှု စစ်သား ၃ ဦးသေဆုံး	["လောင်းလုံးမြို့နယ်၊ ကျောက်နီမော်ရွာရှိ ပျူစောထီးစခန်းကို ဝင်ရောက် တိုက်ခိုက်မှု စစ်သား ၃ ဦးသေဆုံး", "ရန်ကုန်၊ အောက်တိုဘာ ၈", "တနင်္သာရီတိုင်း၊ ထားဝယ်ခရိုင်၊ လောင်းလုံးမြို့နယ်၊ ကျောက်နီမော်ပျူစခန်းကို ဝင်ရောက်တိုက်ခိုက်ခဲ့ ရာ အကြမ်းဖက်စစ်သား၊ ပျူစောထီး ၃ ဦးသေဆုံးခဲ့ကြောင်း လောင်းလုံးမြို့နယ်ပြည်သူ့ကာကွယ်ရေး တပ်ဖွဲ့ထံမှ သိရသည်။", "အောက်တိုဘာလ ၄ ရက် နံနက် ၅ နာရီခွဲခန့်က အကြမ်းဖက်စစ်သား၊ ပျူစောထီးပူပေါင်းတပ်စွဲထား သည့် လောင်းလုံးမြို့နယ်၊ ကျောက်နီမော်ကျေးရွာရှိ ပျူစခန်းကို ပြည်သူ့ကာကွယ်ရေးပူးပေါင်းတပ်ဖွဲ့မှ ဝင်ရောက်တိုက်ခိုက်ခဲ့ရာ အပြန်အလှန်ပစ်ခတ်တိုက်ပွဲ ၃ နာရီခန့် ကြာမြင့်ခဲ့ပြီး အကြမ်းဖက်စစ်ကောင် စီတပ်ဖွဲ့ဝင် ၃ ဦးသေဆုံးကာ ၅ ဦးအပြင်းအထန်ဒဏ်ရာရရှိခဲ့ကြောင်း သိရသည်။", "ယင်းတိုက်ပွဲအတွင်း ပြည်သူ့ကာကွယ်ရေး ပူးပေါင်းတပ်ဖွဲ့ဘက်မှ မြေပြင် ချေမှုန်းရေးတပ်ဖွဲ့နှင့် ဝေဟင် ဒရုန်းတပ်ဖွဲ့တို့ ပူးပေါင်းကာ တိုက်ခိုက်ခဲ့ခြင်းဖြစ်ပြီး အကြမ်းဖက်စစ်ကောင်စီတပ်ဘက်မှလည်း မိုင်ခရို ဝိတ်တောင်ပေါ်စခန်းနှင့် ရေတပ်စစ်သင်္ဘောတို့မှ လက်နက်ကြီး ပစ်ကူ အများအပြား အသုံးပြုခဲ့ ကြောင်း သိရသည်။", "အဆိုပါတိုက်ခိုက်မှုကို လောင်းလုံးမြို့နယ်ပြည်သူ့ကာကွယ်ရေးတပ်ဖွဲ့- LLPDF ၊ နွေဦးပြောက်ကျားဖွဲ့ နှင့် ပြည်သူ့ကာကွယ်ရေးတပ်မတော် ထားဝယ်ခရိုင် တပ်ရင်း ၁ တို့ ပူးပေါင်းကာ တိုက်ခိုက်ခဲ့ခြင်းဖြစ် ပြီး ပြည်သူ့ကာကွယ်ရေးတပ်ဖွဲ့ဝင်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရသည်။"]
https://yktnews.com/2023/07/115424/	လောင်းလုံးမြို့နယ်၊ ခမောင်းတောရွာမှ အသက် ၆၄ နှစ်အရွယ် စစ်ဘေးရှောင် အဖွားအို တစ်ဦး နှလုံးရောဂါဖြင့် သေဆုံး	["လောင်းလုံးမြို့နယ်၊ ခမောင်းတောရွာမှ အသက် ၆၄ နှစ်အရွယ် စစ်ဘေးရှောင် အဖွားအို တစ်ဦး နှလုံးရောဂါဖြင့် သေဆုံး", "ရန်ကုန်၊ ဇူလိုင် ၂၉", "တနင်္သာရီတိုင်း၊ လောင်းလုံးမြို့နယ်၊ ခမောင်းတောရွာမှ အသက် ၆၄ နှစ်အရွယ် စစ်ဘေးရှောင် အဖွားအို တစ်ဦး နှလုံးရောဂါဖြင့် သေဆုံးခဲ့ကြောင်း Dawei Information Center မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇူလိုင်လ ၂၈ ရက်နေ့ နံနက် ၅ နာရီခန့်တွင် လောင်းလုံးမြို့နယ်၊ ခမောင်းတောရွာမှ စစ်ဘေးတိမ်းရှောင်နေသည့် အသက် ၆၄ နှစ်ရွယ် အဖွား ဒေါ်လှအင်သည် နှလုံးရောဂါဖောက်၍ ဆေးရုံ၌ သေဆုံးခဲ့ကြောင်း သိရသည်။", "အဖွားအို၏ ရုပ်အလောင်းကို ဇူလိုင်လ ၃၀ ရက်နေ့ မွန်းလွဲ ၁ နာရီခန့်တွင် ဇဟာသုဿာန်၌ မီးသင်္ဂြုလ်မည်ဖြစ်ကြောင်း၊ လက်ရှိချိန်တွင် ထားဝယ်မြို့၊ ဆန်းချီရပ်ကွက်ရှိ ၎င်း၏ဆွေမျိုး နေအိမ်၌ နာရေးပြုလုပ်နေကြောင်း သိရှိရသည်။", "အဆိုပါ ခမောင်းတောင်ရွာမှ ပြည်သူများသည် အကြမ်းဖက် စစ်တပ် စစ်ကြောင်းက ကျေးရွာအတွင်း စစ်ကြောင်းထိုး ဝင်ရောက်မှုကြောင့် ဇူလိုင် ၁၂ ရက်က စတင်ကာ ရွာလုံးကျွတ်ထွက်ပြေးတိမ်းရှောင်နေရခြင်း ဖြစ်ကြောင်း သိရသည်။"]
https://yktnews.com/2023/12/137299/	လောင်းလုံးမြို့နယ်၊ စစ်ပြဲကျေးရွာအနီး အရပ်ဝတ်ဖြင့် စစ်ကြောင်းထိုးလာသော စစ်သားများကို ပစ်ခတ် တိုက်ခိုက်မှု ၂ ဦးသေဆုံး	["လောင်းလုံးမြို့နယ်၊ စစ်ပြဲကျေးရွာအနီး အရပ်ဝတ်ဖြင့် စစ်ကြောင်းထိုးလာသော စစ်သားများကို ပစ်ခတ် တိုက်ခိုက်မှု ၂ ဦးသေဆုံး", "ရန်ကုန်၊ ဒီဇင်ဘာ ၂၅", "တနင်္သာရီတိုင်း၊ ထားဝယ်ခရိုင်၊ လောင်းလုံးမြို့နယ်၊ စစ်ပြဲကျေးရွာအနီး အရပ်ဝတ်ဖြင့် စစ်ကြောင်းထိုးလာသော အကြမ်းဖက် စစ်သားများကို ပစ်ခတ် တိုက်ခိုက်ရာ ၂ ဦးသေဆုံး လောင်းလုံးမြို့နယ် ပြည် သူ့ကာကွယ် ရေးတပ်ဖွဲ့မှ တာဝန်ရှိသူ တစ်ဦးက ရန်ကုန်ခတ်သစ်သတင်းဌာနထံသို့ ပြောကြားသည်။", "ဒီဇင်ဘာလ ၂၁ ရက် နံနက် ၁၁ နာရီခန့်က လောင်းလုံးမြို့နယ်၊ စစ်ပြဲကျေးရွာအနီးသို့ စစ်ကြောင်း ထိုးလာသော အကြမ်းဖက်စစ်ကောင်စီတပ်သားများကို တော်လှန်ရေးပူးပေါင်းတပ်ဖွဲ့မှ တိုက်ခိုက်ခဲ့ ရာ အပြန်အလှန်ပစ်ခတ်တိုက်ခိုက်မှု မိနစ် ၃၀ ခန့်ကြာမြင့်ခဲ့ပြီး အကြမ်းဖက် စစ်ကောင်စီတပ်သား ၂ ဦး သေဆုံးခဲ့ကြောင်း သိရသည်။", "“စစ်ခွေးတွေက အရပ်ဝတ်တွေနဲ့ လာတာ အနီးကပ်ရောက်နေတာကို ကျွန်တော်တို့က ကျွန်တော်တို့ ရဲဘော်တွေပဲ ထင်နေတာ ရဲဘော် ၁ ဦးက သွားခေါ်နေသေးတယ်။ ဒီဘက် နေရာယူဖို့ ဟိုက ဗမာစကားပြောမှ စစ်ခွေးမှန်းသိရတာ အဲမှာ အနီးကပ်ပစ်ကြတာ သိမ်းဆည်းရတာတွေ မရရှိခဲ့ဘူး” ဟု လောင်းလုံးမြို့နယ် ပြည် သူ့ကာကွယ် ရေးတပ်ဖွဲ့မှ တာဝန်ရှိသူ တစ်ဦးကပြောဆိုသည်။", "ယင်းတိုက်ခိုက်မှုအတွင်း အကြမ်းဖက်စစ်ကောင်စီတပ်မှ လက်နက်ကြီး၊ လက်နက်ငယ်များဖြင့် စစ်ပြဲကျေးရွာအတွင်း ဝင်ရောက်ပြီး လက်နက်ကြီး၊ လက်နက်ငယ်များဖြင့် ရမ်းသမ်းပစ်ခတ်ကာ ပြည်သူ့နေအိမ်အချို့မှ အဖိုးတန်ပစ္စည်းများနှင့် ဆိုင်ကယ် ၅ စီးကို ခိုးယူသွားကြောင်း သိရသည်။", "အဆိုပါ အကြမ်းဖက်စစ်ကောင်စီတပ်သားများကို လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ – LLPDF ၊ ထားဝယ်နဂါးတပ်ခွဲ ၁ ၊ တပ်ခွဲ ၅ နှင့် Guerilla Dawei တို့ပူးပေါင်းကာ တိုက်ခိုက်ခဲ့ခြင်းဖြစ် ပြီး ပြည်သူ့ကာကွယ်ရေးတပ်ဖွဲ့ဝင်များ အထိအခိုက်မရှိ အောင်မြင်စွာ ဆုတ်ခွာနိုင်ခဲ့ကြောင်း သိရသည်။"]
https://yktnews.com/2023/11/129150/	လောင်းလုံးမြို့နယ်၊ စမ်းလှမ်းရွာ အနီးရှိ စစ်စခန်းကုန်းကို ဝင်ရောက် တိုက်ခိုက်မှု စစ်တပ်ဘက်မှ ၂ ဦးသေဆုံး	["လောင်းလုံးမြို့နယ်၊ စမ်းလှမ်းရွာ အနီးရှိ စစ်စခန်းကုန်းကို ဝင်ရောက် တိုက်ခိုက်မှု စစ်တပ်ဘက်မှ ၂ ဦးသေဆုံး", "ရန်ကုန်၊ နိုဝင်ဘာ ၁", "တနင်္သာရီတိုင်း၊ လောင်းလုံးမြို့နယ်၊ စမ်းလှမ်းရွာ အနီးရှိ အကြမ်းဖက် စစ်တပ်၏ စစ်စခန်းကုန်းကို ဝင်ရောက် တိုက်ခိုက်ရာ စစ်တပ်ဘက်မှ စစ်သား ၂ ဦးသေဆုံးခဲ့ကြောင်း ထားဝယ်ခရိုင်၊ အမှတ် ၁ တပ်ရင်းမှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "အောက်တိုဘာလ ၂၇ ရက်နေ့ နံနက် ၁၀နာရီ ၃၀မိနစ် အချိန်ခန့်တွင် လောင်းလုံးမြို့နယ်၊ စမ်းလှမ်းကျေးရွာရှိ တာဝါတိုင်အနီး စစ်စခန်းကုန်ကို တော်လှန်ရေး တပ်ဖွဲ့များက ဝင်ရောက် တိုက်ခိုက်ခဲ့ရာ စစ်သား ၂ ဦးသေဆုံးခဲ့ကြောင်း သိရသည်။", "တိုက်ပွဲသည် ၃ နာရီ‌ကျော်ကြာမြင့်ခဲ့သည့် စီးနင်းတိုက်ခိုက်မှုအတွင်း အကြမ်းဖက် စစ်တပ်ဘက်မှ စစ်သား အများအပြားလည်း ထိခိုက်ဒဏ်ရာခဲ့ကြောင်း၊ အကြမ်းဖက် စစ်တပ်၏ စစ်စခန်း အနီးရောက်တွင် တော်လှန်ရေး တပ်ဖွဲ့များ ကျည်ဆံမလုံလောက်သဖြင့် ထိခိုက်မှု မရှိဘဲ အောင်မြင်စွာ ဆုတ်ခွာနိုင်ခဲ့ကြောင်း သိရှိရသည်။", "အဆိုပါ တိုက်ခိုက်မှုကို ပြည်သူ့ကာကွယ်ရေး တပ်မတော် ၊ ထားဝယ်ခရိုင် အမှတ် ၁ တပ်ရင်း ၊ နွေဦးပြောက်ကျားတပ်ဖွဲ့၊ Dawei Defense Force (D.D.F) ၊ Dawei Defense Team(D.D.T) နှင့် Guerrilla Dawei တို့က ပူးပေါင်း လုပ်ဆောင်ခဲ့ကြောင်း သိရသည်။"]
https://yktnews.com/2023/12/135808/	လောင်းလုံးမြို့နယ်၊ ညင်းမော်ရွာကို စစ်တပ်က ဝင်ရောက်စီးနင်းပြီး သိန်း ၅၀၀ ကျော် တန်ဖိုးရှိ ပြည်သူပိုင် ပစ္စည်းများကို ဓားပြတိုက် ခိုးယူသွား	["လောင်းလုံးမြို့နယ်၊ ညင်းမော်ရွာကို စစ်တပ်က ဝင်ရောက်စီးနင်းပြီး သိန်း ၅၀၀ ကျော် တန်ဖိုးရှိ ပြည်သူပိုင် ပစ္စည်းများကို ဓားပြတိုက် ခိုးယူသွား", "ရန်ကုန်၊ ဒီဇင်ဘာ ၁၄", "တနင်္သာရီတိုင်း၊ လောင်းလုံးမြို့နယ်၊ ညင်းမော်ရွာကို အကြမ်းဖက် စစ်တပ်က ဝင်ရောက်စီးနင်းပြီး သိန်း ၅၀၀ ကျော် တန်ဖိုးရှိ ပြည်သူပိုင် ပစ္စည်းများကို ဓားပြတိုက် ခိုးယူသွားကြောင်း ထားဝယ်ခရိုင် ဒီမိုကရေစီအရေး လှုပ်ရှားမှု သပိတ်ကော်မတီ (DDMSC) မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဒီဇင်ဘာလ ၁၃ ရက်နေ့ ညပိုင်းတွင် လောင်းလုံးမြို့နယ်၊ ညင်းမော်ကျေးရွာထဲကို အကြမ်းဖက် စစ်တပ်က ဝင်ရောက် စီးနင်းပြီး ပြည်သူပိုင် နေအိမ် ၃၀ ခန့်မှ ငွေသား သိန်း ၁၃၀ ကျော်၊ ရွှေ ၉ ကျပ်သား၊ ဆိုင်ကယ် ၆ စီးနှင့် ဘေးတွဲ ဆိုင်ကယ် ၁ စီး၊ ဖုန်းအလုံးရေ ၂၀ ကျော်ကို ဓားပြတိုက် ခိုးယူသွားကြောင်း သိရသည်။", "အဆိုပါ အကြမ်းဖက် စစ်ကောင်စီ တပ်သားများသည် ည ၁၁ နာရီကျော်ခန့်တွင် လောင်းလုံးမြို့ပေါ်မှ ကား ၅ စီးဖြင့် ဆင်းလာပြီး ညင်းမော်ကျေးရွာကို ဝင်ရောက် စီးနင်းပြီးနောက် ည ၁၂ နာရီကျော်ခန့်တွင် လောင်းလုံးမြို့ပေါ်ကို ပြန်တက်သွားကြောင်း သိရှိရသည်။", "“ပြည်သူတွေ ထိခိုက်ဒဏ်ရာရတာတော့ မရှိဘူး။ စစ်ခွေးတွေက ရာဘာစေးခြစ်ဖို့သွားတဲ့ ပြည်သူတွေကိုတော့ လိုက်ပစ်တာတော့ရှိတယ်။ ထိတော့မထိဘူး အကုန်လုံးလွတ်သွားတယ်” ဟု ထားဝယ်ခရိုင် ဒီမိုကရေစီအရေး လှုပ်ရှားမှု သပိတ်ကော်မတီ (DDMSC) မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2024/01/139194/	လောင်းလုံးမြို့နယ်၊ ညောပြင်ရွာကို စစ်တပ်က မီးရှို့ဖျက်ဆီးမှု နေအိမ် ၁၀၀ ကျော်ပြာကျ၊ အောက်ကြောက်ဝပ်ရွာရှိ နေအိမ်များကိုလည်း စစ်တပ်က မီးရှို့ပြီး ဖြိုချဖျက်ဆီး	["လောင်းလုံးမြို့နယ်၊ ညောပြင်ရွာကို စစ်တပ်က မီးရှို့ဖျက်ဆီးမှု နေအိမ် ၁၀၀ ကျော်ပြာကျ၊ အောက်ကြောက်ဝပ်ရွာရှိ နေအိမ်များကိုလည်း စစ်တပ်က မီးရှို့ပြီး ဖြိုချဖျက်ဆီး", "ရန်ကုန်၊ ဇန်နဝါရီ ၉", "တနင်္သာရီတိုင်း၊ လောင်းလုံးမြို့နယ်၊ ညောပြင်ရွာကို အကြမ်းဖက် စစ်တပ်က မီးရှို့ဖျက်ဆီးမှုကြောင့် နေအိမ် ၁၀၀ ကျော် ပြာကျခဲ့ကြောင်း လောင်းလုံးမြို့နယ် PDF မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇန်နဝါရီလ ၈ ရက်နေ့ ညနေပိုင်းတွင် အကြမ်းဖက် စစ်တပ်က လောင်းလုံးမြို့နယ်၊ ညောပြင်ရွာကို အကြမ်းဖက် စစ်တပ်က မီးရှို့ဖျက်ဆီးခြင်းကြောင့် နေအိမ် ၁၀၀ ကျော်ပြာကျခဲ့ကြောင်း သိရသည်။", "ထို့ပြင် အကြမ်းဖက် စစ်တပ် စစ်ကြောင်းသည် ယနေ့ ဇန်နဝါရီလ ၉ ရက်နေ့၌ အောက်ကြောက်ဝပ်ရွာကို ထပ်မံ ဝင်ရောက် စီးနင်းပြီး နေအိမ်များကို မီးရှို့ကာ ဖြိုချဖျက်ဆီးခြင်းများ လုပ်ဆောင်ခဲ့ကြောင်း သိရှိရသည်။", "” ညောပြင်ရွာကို စစ်ခွေးတွေ မီးရှို့တာ နေအိမ် ၁၀၀ လောက် ပြာကျ ပျက်စီးသွားတယ်။ အတိအကျတော့ မသိရသေးဘူး။ ဒီနေ့ မနက်လည်း အောက်ကြောက်ဝပ်ရွာကို ထွက်လာပြီး နေအိမ် ၁ လုံးကို မီးရှို့ထားတယ်။ ကျန်အိမ်တွေ ရိုက်ဖြိုနေတယ်လို့တော့ သိထားရတယ်” ဟု လောင်းလုံးမြို့နယ် PDF မှ တာဝန်ရှိသူ တစ်ဦးက ပြောဆိုသည်။", "အဆိုပါ အကြမ်းဖက် စစ်တပ် စစ်ကြောင်းသည် အင်အား ၁၀၀ ကျော်ခန့်ပါဝင်ပြီး ထပ်မံ အင်အားဖြည့်တင်းကာ ဆက်လက် စစ်ကြောင်းထိုးမည်ကို စိုးရိမ်နေကြောင်း ဒေသပြည်သူများထံမှ သိရသည်။"]
https://yktnews.com/2024/01/139079/	လောင်းလုံးမြို့နယ်၊ ညောပြင်ရွာကို စစ်တပ်က ရွာလုံးကျွတ် မီးရှို့ဖျက်ဆီးနေပြီး ပြည်သူများ ထွက်ပြေးတိမ်းရှောင်နေရ	["လောင်းလုံးမြို့နယ်၊ ညောပြင်ရွာကို စစ်တပ်က ရွာလုံးကျွတ် မီးရှို့ဖျက်ဆီးနေပြီး ပြည်သူများ ထွက်ပြေးတိမ်းရှောင်နေရ", "ရန်ကုန်၊ ဇန်နဝါရီ ၈", "တနင်္သာရီတိုင်း၊ လောင်းလုံးမြို့နယ်၊ ညောပြင်ရွာကို စစ်တပ်က ရွာလုံးကျွတ် မီးရှို့ဖျက်ဆီးနေပြီး ပြည်သူများ ထွက်ပြေးတိမ်းရှောင်နေရကြောင်း လောင်းလုံးမြို့နယ် PDF မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဇန်နဝါရီလ ၈ ရက်နေ့တွင် လောင်းလုံးမြို့နယ်အတွင်း စစ်ကြောင်းထိုးနေသော အကြမ်းဖက် စစ်တပ် စစ်ကြောင်းသည် ရဘဲကျေးရွာမှ ဖိုးဖိုးကျောက်ကမ်းခြေရောက်ရှိလာပြီး ညနေပိုင်းမှ စတင်ကာ အကြမ်းဖက် စစ်ကောင်စီ တပ်သားများက ညောပြင်ရွာအတွင်း ဝင်ရောက်စီးနင်းပြီး ပြည်သူပိုင်နေအိမ်များကို မီးရှို့ဖျက်ဆီးနေခြင်း ဖြစ်ကြောင်း သိရသည်။", "” အဲစစ်ခွေး စစ်ကြောင်းက သကျက်တောရွာက နေအိမ် ၄ လုံးကို မီးရှို့ပြီး အောက်ဘက်ဆင်းလာတာ ရဘဲကျေးရွာကိုလည်း ပတ်မွှေပြီး ၁ ရက်နားကြတယ်။ ဒီနေ့ မနက်မှ ဖိုးဖိုးကျောက် ကမ်းခြေရောက်လာပြီး ညနေပိုင်းမှာ ရွာထဲ ဝင် မီးရှို့တော့တာပဲ ပြည်သူတွေကတော့ ထွက်ပြေးတိမ်းရှောင်နိုင်လိုက်တယ်။ ထိခိုက်မှုမရှိဘူး” ဟု လောင်းလုံးမြို့နယ် PDF မှ တာဝန်ရှိသူ တစ်ဦးက ပြောဆိုသည်။", "အဆိုပါ အကြမ်းဖက် စစ်တပ် စစ်ကြောင်းသည် လက်ရှိချိန်ထိ ညောပြင်ရွာ အနီးအဝိုက်တွင် ရှိနေကြောင်း၊ ညောပြင်ရွာကို အကြမ်းဖက် စစ်တပ်က ၂၀၂၃ မတ်လ တုန်းကလည်းရွာလုံးကျွတ် မီးရှို့ဖျက်ဆီးခဲ့ပြီး နေအိမ်များ ပြန်လည်တည်ဆောက်ထားသည်မှာ မကြာသေးကြောင်း သိရသည်။"]
https://yktnews.com/2024/02/143043/	လောင်းလုံးမြို့နယ်၊ မောင်းမကန် ရဲစခန်းကို ဗုံးအလုံး ၄၀ ကျော်ဖြင့် ပစ်ခတ်မှု စစ်ကောင်စီ တပ်သား ၂ ဦး ပြင်းထန်ဒဏ်ရာရကာ ၁ ဦး ခြေထောက်ပြတ်	["လောင်းလုံးမြို့နယ်၊ မောင်းမကန် ရဲစခန်းကို ဗုံးအလုံး ၄၀ ကျော်ဖြင့် ပစ်ခတ်မှု စစ်ကောင်စီ တပ်သား ၂ ဦး ပြင်းထန်ဒဏ်ရာရကာ ၁ ဦး ခြေထောက်ပြတ်", "ရန်ကုန်၊ ဖေဖော်ဝါရီ ၁", "တနင်္သာရီတိုင်း၊ လောင်းလုံးမြို့နယ်၊ မောင်းမကန် ရဲစခန်းကို ဗုံးသီး အလုံး ၄၀ ကျော်ဖြင့် ပစ်ခတ်ရာ အဆောက်အအုံ ၁ လုံး မီးလောင်ပြီး စစ်ကောင်စီ တပ်သား ၂ ဦး ပြင်းထန်ဒဏ်ရာရကာ ၁ ဦး ခြေထောက်ပြတ်သွားကြောင်း လောင်းလုံးမြို့နယ် PDF မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇန်နဝါရီ ၃၀ ရက်နေ့ နံနက် ၈ နာရီခန့်တွင် အကြမ်းဖက် စစ်တပ် တပ်စွဲထားသော မောင်းမကန် နယ်မြေရဲစခန်းကို ၈၁ မမ စိန်ပြောင်းဖြင့် ဗုံးသီး ၆ လုံး၊ ၄၀ မမ 79 ဗုံးသီး ၄၂ လုံးဖြင့် တော်လှန်ရေး တပ်ဖွဲ့များက ပစ်ခတ်တိုက်ခိုက်ခဲ့ကြောင်း သိရသည်။", "အဆိုပါ တိုက်ခိုက်မှုအတွင်း မောင်းမကန်နယ်မြေရဲစခန်းအတွင်းရှိ အဆောက်အအုံ ၁ လုံး မီးလောင် ပျက်စီးခဲ့ပြီး အကြမ်းဖက် စစ်ကောင်စီ တပ်သား ၂ ဦး ပြင်းထန်ဒဏ်ရာရရှိကာ ၁ ဦးမှာ ခြေထောက်ပြတ် ထွက်သွားကြောင်း၊ ပစ်ခတ် တိုက်ခိုက်မှုသည် ၂ နာရီခန့် ကြာမြင့်ခဲ့ပြီး တော်လှန်ရေး ရဲဘော်များ အထိအခိုက်မရှိ ဆုတ်ခွာနိုင်ခဲ့ကြောင်း သိရှိရသည်။", "” ၇၉ မမ က ၄၂ လုံးနဲ့ ၈၁ မမ က ၆ လုံး ပစ်သွင်း တိုက်ခိုက်ခဲ့တယ်။ အဆောက်အအုံ ၁ ခုတော့ မီးလောင်သွားတယ်။ စစ်ခွေး ၂ ကောင် ပြင်းထန်းဒဏ်ရာရပြီး ၁ ကောင် ခြေပြတ်သွားတယ်။ ဗုံးသီးတွေက လက်လုပ်တွေပါ ကျွန်တော်တို့ အစစ်တွေ မဝယ်နိုင်ပါဘူး” ဟု လောင်းလုံးမြို့နယ် PDF မှ တာဝန်ရှိသူ တစ်ဦးက ပြောဆိုသည်။", "အဆိုပါ တိုက်ခိုက်မှုကို လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ဇုန်-(၁) ရွှေသောင်ယံတပ်စု နှင့် နဂါးနီပြောက်ကျားတပ်ဖွဲ့တို့ ပူးပေါင်း လုပ်ဆောင်ခဲ့ကြောင်း သိရသည်။"]
https://yktnews.com/2023/06/109479/	လောင်းလုံးမြို့နယ်၊ မောင်းမကန်တွင် ကင်းလှည့်နေသည့် ရဲကား ပစ်ခတ်ခံရပြီး ရဲ ၂ ဦးသေဆုံး	["လောင်းလုံးမြို့နယ်၊ မောင်းမကန်တွင် ကင်းလှည့်နေသည့် ရဲကား ပစ်ခတ်ခံရပြီး ရဲ ၂ ဦးသေဆုံး", "ရန်ကုန်၊ ဇွန် ၂၄", "တနင်္သာရီတိုင်း၊ လောင်းလုံးမြို့နယ်၊ မောင်းမကန်နယ်မြေရဲစခန်းမှ ကင်းလှည့်နေသည့် ရဲကား ပစ်ခတ် ခံရပြီး ရဲ ၂ ဦးသေဆုံးသွားကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဇွန်လ ၂၃ ရက်နေ့ နံနက် ၁၀ နာရီ ၃၀ မိနစ်ခန့်တွင် လောင်းလုံးမြို့နယ်၊ မောင်းမကန်ရွာထဲ ကင်းလှည့်နေသည့် ရဲကားကို ဒေသကာကွယ်ရေး တပ်ဖွဲ့များက ရဲစခန်းအနီး ပစ်ခတ် တိုက်ခိုက်ခဲ့ပြီး ရဲ ၂ ဦးသေဆုံးကာ ၃ ဦးထိခိုက်ဒဏ်ရာရရှိခဲ့ကြောင်း သိရသည်။", "ပစ်ခတ်တိုက်ခိုက်မှုအတွင်း ဒုရဲအုပ် စစ်အောင်သူထွန်းနှင့် တပ်ကြပ်ကြီး ရဲညွန့်တို့ ပွဲချင်းသေဆုံးခဲ့ပြီး ရဲတပ်သား ဝေလွင်၊ အုပ်ကြီးနှင့် ဇင်ဗိုလ်မင်း တို့ထိခိုက်ဒဏ်ရာရရှိပြီး ဆေးရုံ၌ ကုသမှု ခံယူနေရကြောင်း သိရှိရသည်။", "” လောင်းလုံးမြို့နယ် မောင်းမကန်ရဲစခန်းက ကင်းလှည့်ရဲကားကို ပစ်ခတ် တိုက်ခိုက်တာ ဒုရဲအုပ် စစ်အောင်သူထွန်းနဲ့ ရဲတပ်ကြပ်ကြီးရဲညွန့် တို့ပွဲချင်းပြီးသေတယ်။ ကျန် ရဲ ၃ ဦးကတော့ ကျည်ထိ ဒဏ်ရာတွေနဲ့ ဆေးရုံခေါ်သွားပါတယ်လို့ သိရတယ်” ဟု ပြည်သူ တစ်ဦးကပြောဆိုသည်။"]
https://yktnews.com/2024/04/157025/	လောင်းလုံးမြို့နယ်၊ မောင်းမကန်ရဲစခန်းကို ရိက္ခာလာပို့သည့် စစ်ယာဉ်တန်းကို မိုင်းဆွဲ ပစ်ခတ် တိုက်ခိုက်မှု စစ်သား ၃ ဦးသေဆုံး	["လောင်းလုံးမြို့နယ်၊ မောင်းမကန်ရဲစခန်းကို ရိက္ခာလာပို့သည့် စစ်ယာဉ်တန်းကို မိုင်းဆွဲ ပစ်ခတ် တိုက်ခိုက်မှု စစ်သား ၃ ဦးသေဆုံး", "ရန်ကုန်၊ ဧပြီ ၁၄", "တနင်္သာရီတိုင်း၊ လောင်းလုံးမြို့နယ်၊ မောင်းမကန်ရဲစခန်းကို ရိက္ခာလာပို့သည့် အကြမ်းဖက် စစ်ယာဉ်တန်းကို တော်လှန်ရေး တပ်ဖွဲ့များက မိုင်းဆွဲ ပစ်ခတ် တိုက်ခိုက်ရာ စစ်သား ၃ ဦးသေဆုံးခဲ့ကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဧပြီလ ၁၂ ရက်နေ့ နံနက် ၈ နာရီ ၄၅ မိနစ်ခန့်တွင် လောင်းလုံးမြို့နယ်၊ မောင်းမကန်ရဲစခန်းကို ရိက္ခာပို့ပြီး ပြန်လာသည့် အကြမ်းဖက် စစ်ကောင်စီ တပ်သားများ လိုက်ပါလာသော ကား ၃ စီးကို လောင်းလုံးမြို့နယ် ပြည်သူ့ကာကွယ် ရေးတပ်ဖွဲ့ရှိ ဇုန်အသီးသီးမှ ရဲဘော်များက ပူးပေါင်း၍ မိုင်းဆွဲတိုက်ခိုက်ခဲ့ကြောင်း သိရသည်။", "အဆိုပါ မိုင်းဆွဲ တိုက်ခိုက်မှုကြောင့် အကြမ်းဖက် စစ်ကောင်စီ တပ်သားများ လိုက်ပါလာသည့် ဒုတိယမြောက် ကား ၁ စီး ထိမှန်ခဲ့ပြီး မိနစ်အနည်းငယ်မျှ အပြန်လှန် ပစ်ခတ်မှု ဖြစ်ပွားခဲ့ကာ တော်လှန်ရေး ရဲဘော်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရှိရသည်။", "မိုင်းဆွဲ ပစ်ခတ် တိုက်ခိုက်မှုကြောင့် အကြမ်းဖက် စစ်သား ၃ ဦး သေဆုံးခဲ့ပြီး သေဆုံးသွာသော စစ်သား အလောင်းများကို တောရှည်ရွာ၌ ထားရစ်ကာ ဒဏ်ရာရရှိခဲ့သော စစ်သားများကို ထားဝယ်မြို့ကို ဆက်လက် သယ်ဆောင်သွားကြောင်း၊ သေဆုံးသွားသော စစ်သား အလောင်းများကို ယနေ့ ဧပြီလ ၁၄ ရက်နေ့တွင် တောရှည်ရွာ သင်္ချိုင်း၌ မြှုပ်နှံလိုက်ကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2023/06/109440/	လောင်းလုံးမြို့နယ်၊ မောင်းမကန်ရဲစခန်းမှ ကင်းလှည့်ရဲကားကို ပစ်ခတ်မှု ဒုရဲ အုပ် စစ်အောင်သူထွန်းနှင့် ရဲတပ်ကြပ်ကြီး ရဲညွန့်တို့ ပွဲချင်းပြီးသေဆုံးပြီး ရဲ ၃ ဦးဒဏ်ရာ အပြင်းအထန်ရ	["လောင်းလုံးမြို့နယ်၊ မောင်းမကန်ရဲစခန်းမှ ကင်းလှည့်ရဲကားကို ပစ်ခတ်မှု ဒုရဲ အုပ် စစ်အောင်သူထွန်းနှင့် ရဲတပ်ကြပ်ကြီး ရဲညွန့်တို့ ပွဲချင်းပြီးသေဆုံးပြီး ရဲ ၃ ဦးဒဏ်ရာ အပြင်းအထန်ရ", "ရန်ကုန်၊ ဇွန် ၂၄", "တနင်္သာရီတိုင်း၊ လောင်းလုံးမြို့နယ်၊ မောင်းမကရန်ရဲစခန်းမှ ကင်းလှည့်ရဲကား ယမန်နေ့ ပစ်ခတ်ခံရပြီး ဒုရဲအုပ် စစ်အောင်သူထွန်းနှင့် ရဲတပ်ကြပ်ကြီး ရဲညွန့် တို့ ပွဲချင်းပြီးသေဆုံးကြောင်း ရဲကြေးနန်းအရ သိရှိရသည်။", "ဇွန်လ ၂၃ ရက်နေ့ နံနက် ၁၁ နာရီ ၃၀ မိနစ်အချိန် လောင်းလုံးမြို့နယ်၊ မောင်းမကန်နယ်မြေရဲစခန်းမှ ဒုရဲအုပ် စစ် အောင်သူထွန်းဦးစီးသော အင် အား ၅ ဦးပါ ယာဉ်အမှတ် 4K 1120 NISSAN NOTE အမျိုးအစား ကင်းလှည့် အဖြူရောင် ယာဉ်သည် မောင်းမကန်ရွာအတွင်းမှ နယ်မြေသတင်းစုံစမ်း ၍ မောင်းမကန်ရွာဘက်မှ ရဲစခန်းသို့ပြန်လာစဉ် ရဲစခန်းမရောက်မီ ကိုက် ၂၀၀ ခန့်တွင် PDF တပ်များက တိုက်ခိုက်ကြောင်း၊ တိုက်ခိုက်မှုကြောင့် ဒုရဲအုပ် စစ်အောင်သူထွန်းတွင် ဝဲဦးခေါင်းကျည်ဖေါက်ဝင်ဒဏ်ရာ ၁ ချက် ဖြင့် သေဆုံး ခဲ့ကြောင်း၊ ရဲတပ်ကြပ်ကြီး ရဲညွန့် မှာလည်း ဝဲနားထင်အနီး ကျည် ဖောက် ဝင်ဒဏ်ရာဖြင့်ပင် သေဆုံးခဲ့ကြောင်း ၊ ကျန်ရဲ ၃ ဦးမှာ ဒဏ်ရာများရရှိကြောင်း သိရှိရသည်။", "ဇွန်လ ၂၃ ရက်နေ့ မွန်းတည့် ၁၂ နာရီအချိန် တိုက်ခိုက်မှုဖြစ်ပွားရာ နေရာသို့ မောင်းမကန်နယ်မြေရဲစခန်းမှူး ရဲအုပ် ဦးဆောင်သော အင်အား ၇ ဦးခန့်က စစ်ကူ သွားရောက်ပြီး ဒဏ် ရာ အသီး သီးရရှိထားသော ရဲ ၃ ဦးနှင့် သေဆုံးသွား သော ရဲ ၂ ဦး၏ အလောင်းကို ပြန်လည်သယ်ယူခဲ့ကြောင်း ရဲကြေးနန်းအရ သိရှိရသည်။"]
https://yktnews.com/2024/09/185396/	လောင်းလုံးမြို့နယ်၊ မောင်းမကန်ရွာရှိ ပြည်သူ ၃ ဦးကို စစ်တပ်က ဖမ်းဆီး သတ်ဖြတ်	["လောင်းလုံးမြို့နယ်၊ မောင်းမကန်ရွာရှိ ပြည်သူ ၃ ဦးကို စစ်တပ်က ဖမ်းဆီး သတ်ဖြတ်", "ရန်ကုန်၊ စက်တင်ဘာ ၂၇", "တနင်္သာရီတိုင်း၊ လောင်းလုံးမြို့နယ်၊ မောင်းမကန်ရွာမှ ပြည်သူ ၃ ဦးကို အကြမ်းဖက် စစ်ကောင်စီ တပ်သားများက ဖမ်းဆီး သတ်ဖြတ်ခဲ့ကြောင်း Democracy Movement Strike Committee – DMSC မှ တာဝန်ရှိသူက တစ်ဦးက ရန်ကုန်ခေတ်သစ်သတင်းဌာနသို့ ပြောကြားသည်။", "စက်တင်ဘာလ ၁၂ ရက်နေ့ ညနေပိုင်းတွင် အကြမ်းဖက် စစ်တပ်က မောင်းမကန်ရွာကို ဝင်ရောက်စီးနင်းပြီး ပြည်သူများကို နေအိမ်ထဲထိ သွားရောက်ဖမ်းဆီးခဲ့ခြင်းဖြစ်ကြောင်း၊ အဆိုပါ ဖမ်းဆီးခံရသူများ၏ ရုပ်အလောင်းများကို ယနေ့ စက်တင်ဘာလ ၂၇ ရက် နံနက်ပိုင်းတွင် ကျေးရွာအနီး ဥယျာဥ်ခြံတစ်ခုထဲတွင် သေဆုံးလျက် ပြန်လည်တွေ့ရှိခဲ့ရခြင်းဖြစ်ကြောင်း သိရသည်။", "အကြမ်းဖက် စစ်တပ်က ဖမ်းဆီးသွားသော ပြည်သူများ၏ အမည်စာရင်းကို လက်ရှိချိန်ထိ အတည်ပြုနိုင်ခြင်းမရှိသေးကြောင်း သိရှိရသည်။", "“အဖမ်းမခံရခင် မောင်းမကန် ရဲစခန်းတိုက်ခိုက်ခံရပါတယ် နေ့လယ်လောက်မှာပါ။ ညနေပိုင်းမှာတော့ အခုလိုဖမ်း သွားတာပါ။ အဖမ်းခံရတဲ့လူတွေက သာမန် အရပ်သားတွေပါ ။ သူ့အိမ်မှာသူနေရင်းအဖမ်းခံရတာ”ဟု DMSC မှ တာဝန်ရှိသူက ပြောဆိုသည်။", "သတ်ဖြတ်ခံရသူများသည် အသက်သုံးဆယ်ကျော်အရွယ်ရှိ အမျိုးသား ၂ ဦးနှင့် အသက်နှစ်ဆယ်ဝန်းကျင် အမျိုးသား ၁ ဦးတို့ ဖြစ်ပြီး ယခုကဲ့သို့ ဖမ်းဆီး သတ်ဖြတ်မှုများသည် အကြမ်းဖက် စစ်ကောင်စီတပ်က အရပ်သားများ အပေါ် စစ်ရာဇဝတ်မှု ထပ်မံကျူးလွန်ခြင်းဖြစ်ကြောင်း Democracy Movement Strike Committee – DMSC က ထုတ်ပြန်ထားသည်။", "“အရပ်သားတွေအပေါ် စစ်ရာဇဝတ်မှုထပ်မံကျူးလွန်လိုက်တာပါ။ တစ်ဖက်က ငြိမ်းချမ်းရေးစကားပြောပြီး တစ်ဖက်မှာက အခုလိုပြည်သူတွေကို မတရားသတ်ဖြတ်နေတဲ့ စစ်ကောင်စီတပ်ကို နိုင်ငံရေးအရ ဘယ်လိုမှ ယုံလို့မရနိုင်ပါဘူး” ဟု Democracy Movement Strike Committee – DMSC မှ တာဝန်ရှိသူက ဆက်လက် ပြောဆိုသည်။"]
https://yktnews.com/2025/01/198999/	လောင်းလုံးမြို့နယ်၊ လက်ခတ်တောင်တာဝါတိုင်စခန်းသို့ စစ်ကူလာသည့် စစ်ကြောင်းကို ကြားဖြတ် တိုက်ခိုက်မှု ဗိုလ်ကြီးအဆင့်ရှိသူ ယာယီစစ်ကြောင်းမှူး အပါအဝင် ၈ ဦးသေဆုံးပြီး တော်လှန်ရေး တပ်ဖွဲ့ဝင် ၁ ဦးကျဆုံး	["လောင်းလုံးမြို့နယ်၊ လက်ခတ်တောင်တာဝါတိုင်စခန်းသို့ စစ်ကူလာသည့် စစ်ကြောင်းကို ကြားဖြတ် တိုက်ခိုက်မှု ဗိုလ်ကြီးအဆင့်ရှိသူ ယာယီစစ်ကြောင်းမှူး အပါအဝင် ၈ ဦးသေဆုံးပြီးတော်လှန်ရေး တပ်ဖွဲ့ဝင် ၁ ဦးကျဆုံး", "ရန်ကုန်၊ ဇန်နဝါရီ ၁၀", "တနင်္သာရီတိုင်း၊ လောင်းလုံးမြို့နယ်၊ လက်ခတ်တောင်တာဝါတိုင်စခန်းကို စစ်ကူလာသည့် စစ်ကြောင်းကို ကြားဖြတ် တိုက်ခိုက်ခဲ့ရာ ဗိုလ်ကြီးအဆင့်ရှိသူ ယာယီ စစ်ကြောင်းမှူး အပါအဝင် ၈ ဦး ကျော်သေဆုံးခဲ့ကြောင်း ထားဝယ်ခရိုင်တပ်ပေါင်းစုမှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဇန်နဝါရီလ ၇ ရက်နေ့ နံနက် ၆ နာရီခန့်တွင် လောင်းလုံးမြို့နယ်၊ လက်ခတ်တောင်တာဝါတိုင်စခန်းကို စစ်ကူလာသော အင်အား ၄၀ ခန့်ပါ အကြမ်းဖက် စစ်တပ် စစ်ကြောင်းကို စမ်းလှမ်းကျေးရွာအနီးတွင် တော်လှန်ရေးပူးပေါင်းတပ် ဖွဲ့များက ကြားဖြတ် တိုက်ခိုက်ခဲ့ရာ အပြန်အလှန် ပစ်ခတ်တိုက်ပွဲ ၄ နာရီကျော် ကြာမြင့်ခဲ့ပြီး အကြမ်းဖက် စစ်တပ်ဘက်မှ ဗိုလ်ကြီး အဆင့်ရှိသူ ယာယီစစ်ကြောင်းမှူး ၁ ဦးအပါ အဝင် ၈ ဦးကျော်သေဆုံးပြီး ၁၀ ဦးထက်မနည်း ထိခိုက်ဒဏ်ရာရရှိခဲ့ကြောင်း သိရသည်။", "“လောင်းလုံးမြို့ထဲက မြို့စောင့်တပ်ပါ။ အဲဒီမြို့စောင့်တပ်က ပတ်ကင်းအမြဲတမ်းထွက်တယ်။ အဲဒါကို ချောင်းမြောင်းပြီးတော့ တိုက်ခိုက်ခဲ့တာ စစ်သင်္ဘောက စမ်းလှမ်း ပင်လယ်ပြင်နားကနေပစ်တယ်။ ခွေးစစ်ကြောင်းက ထွက်လာတုန်းက ၄၀ လောက်ထွက်လာတဲ့အချိန်မှာ ကျနော်တို့နဲ့ ထိတွေ့မှုဖြစ်တော့ ၈ ယောက်က သေသွားတယ်ဆိုတော့ ၃၀ ကျော်လောက် လောင်းလုံးမြို့ထဲပြန်ဝင်သွားတာ” ဟု ထားဝယ်ခရိုင် တပ်ပေါင်းစုမှ တာဝန်ရှိသူတစ်ဦးက ပြောဆိုသည်။", "ယင်းတိုက်ပွဲအတွင်း လောင်းလုံးမြို့နယ်၊ စမ်းလှမ်းကျေးရွာအနီးရှိ ပင်လယ်ပြင်၌ နေရာယူထားသော အကြမ်းဖက်စစ်ကောင်စီ၏ ရေတပ် စစ်သင်္ဘောမှလည်း လက်နက်ကြီး ပစ်ကူပေးတိုက်ခိုက်ခဲ့ကာ ကျန်အကြမ်းဖက်စစ်သားများမှာ လောင်းလုံးမြို့တွင်းသို့ ပြန်လည် ဆုတ်ပြေးသွားကြောင်း သိရသည်။", "အဆိုပါ တိုက်ခိုက်မှုကို ထားဝယ်ခရိုင်တပ်ပေါင်းစု၏ ဦးဆောင်မှုဖြင့် နွေဦးပြောက်ကျား တပ်ဖွဲ့နှင့် အတူ ပူးပေါင်းကာ တိုက်ခိုက်ခဲ့ခြင်းဖြစ်ပြီး နွေဦးပြောက်ကျားတပ်ဖွဲ့မှ ရဲဘော် ၁ ဦးသည် တိုင်းပြည် နှင့် ပြည်သူလူထုအတွက် မြင့်မြတ်စွာအသက်ပေးလှူခဲ့ရကြောင်း သိရသည်။", "ထားဝယ်ခရိုင်တပ်ပေါင်းစုအနေဖြင့် ရှေ့ဆက်၍ စစ်ရေးအရှိန်အဟုန်မြင့် ဆောင်ရွက်သွားမည် ဖြစ်သည့်အတွက် ထားဝယ်ခရိုင်တပ်ပေါင်းစုမှ ပြုလုပ်လျက်ရှိသော ကျည်ငါးသောင်းရရှိရေးကမ်ပိန်းတွင် တော်လှန်ပြည်သူများမှ ပူးပေါင်းပါဝင်ပေးကြပါရန် တိုက်တွန်းနှိုးဆော်ထားသည်။"]
https://yktnews.com/2023/11/132802/	လောင်းလုံးမြို့နယ်၊ သပြေရှောင်ရွာရှိ ပြည်သူပိုင် ဆိုင်ကယ် ၂၄ စီးနှင့် တဲအိမ် ၈ လုံးကို စစ်တပ်က မီးရှို့ဖျက်ဆီး၊ ရွှေ၊ ငွေနှင့် တန်ဖိုးရှိ ပစ္စည်းများကိုလည်း ခိုးယူသွား	["လောင်းလုံးမြို့နယ်၊ သပြေရှောင်ရွာရှိ ပြည်သူပိုင် ဆိုင်ကယ် ၂၄ စီးနှင့် တဲအိမ် ၈ လုံးကို စစ်တပ်က မီးရှို့ဖျက်ဆီး၊ ရွှေ၊ ငွေနှင့် တန်ဖိုးရှိ ပစ္စည်းများကိုလည်း ခိုးယူသွား", "တော်လှန်ရေး အင်အားစုများကို ထောက်ခံလျှင် ပိုဆိုးမည်ဟု စစ်တပ်က ခြိမ်းခြောက်စာများ ရေးသားခဲ့", "ရန်ကုန်၊ နိုဝင်ဘာ ၂၄", "တနင်္သာရီတိုင်း၊ လောင်းလုံးမြို့နယ်၊ သပြေရှောင်ရွာရှိ ပြည်သူပိုင် ဆိုင်ကယ် ၂၄ စီးနှင့် တဲအိမ် ၈ လုံးကို အကြမ်းဖက် စစ်တပ်က မီးရှို့ဖျက်ဆီး၊ ရွှေ၊ ငွေနှင့် တန်ဖိုးရှိ ပစ္စည်းများကိုလည်း ခိုးယူသွားကြောင်း ထားဝယ်ခရိုင် ဒီမိုကရေစီအရေး လှုပ်ရှားမှု သပိတ်ကော်မတီ DDMSC မှတာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၂၃ ရက်နေ့ နံနက် ၁၁ နာရီခန့်တွင် အကြမ်းဖက် စစ်တပ် စစ်ကြောင်းသည် လောင်းလုံးမြို့နယ်၊ သပြေရှောင်ရွာအတွင်း ရောက်ရှိလာကာ ပြည်သူပိုင် ဆိုင်ကယ် ၂၄ စီးနှင့် တဲအိမ် ၈ လုံးကို စစ်တပ်က မီးရှို့ဖျက်ဆီးသွားကြောင်း သိရသည်။", "အကြမ်းဖက် စစ်တပ် စစ်ကြောင်းသည် ကျေးရွာအတွင်းရှိ ပြည်သူပိုင် နေအိမ်များကို ဖျက်ဆီး ဝင်ရောက်ပြီး နေအိမ် အတွင်းရှိ တန်ဖိုး သိန်းရာချီရှိသော ရွှေ၊ ငွေနှင့် တခြား တန်ဖိုးရှိ ပစ္စည်းများကိုလည်း ခိုးယူသွားကြောင်း သိရှိရသည်။", "” စစ်ခွေးတွေ ဝင်လာတုန်းက ဖမ်းဆီးထားတဲ့ ရွာသားတချို့ကို မနေ့က ည ၈ နာရီခွဲလောက်မှာ ပြန်လွှတ်ခဲ့ပါတယ်။ သပိတ်အဖွဲ့နဲ့ PDF တွေကို ထောက်ခံရင် ဒီထက်ပိုဆိုးမယ်လို့ ခြိမ်းခြောက်စာတွေ ရေးခဲ့တယ်။ သိန်းရာချီ တန်ဖိုးရှိ ပြည်သူပိုင် ရွှေ၊ ငွေနဲ့ တခြား တန်ဖိုးရှိ ပစ္စည်းတွေကို ခိုးယူသွားတယ်” ဟု ထားဝယ်ခရိုင် ဒီမိုကရေစီအရေး လှုပ်ရှားမှု သပိတ်ကော်မတီ DDMSC မှ တာဝန်ရှိသူ တစ်ဦးကပြောဆိုသည်။", "အဆိုပါ အကြမ်းဖက် စစ်တပ် စစ်ကြောင်းသည် လက်ရှိချိန်တွင် ကျောက်နီမော်ကျေးရွာကို ဆင်းသွားပြီး ကျောက်နီမော်မှ မြတ်ရှင်မော် အထိ အောက်ပိုင်းတစ်ခုလုံးကို ဖုန်းလိုင်းဖြတ်ထားကြောင်း လောင်းလုံး PDF တပ်ဖွဲ့ထံမှ သိရသည်။"]
https://yktnews.com/2023/03/91747/	လောင်းလုံးမြို့နယ်၊ပညစ်ရွာကို စစ်တပ်က မီးရှို့ဖျက်ဆီးပြီး ပြည်သူ ၂ ဦးကို ဖမ်းဆီး	["လောင်းလုံးမြို့နယ်၊ပညစ်ရွာကို စစ်တပ်က မီးရှို့ဖျက်ဆီးပြီး ပြည်သူ ၂ ဦးကို ဖမ်းဆီး", "ရန်ကုန်\| မတ် ၁၁", "တနင်္သာရီတိုင်း ထားဝယ်ခရိုင် လောင်းလုံးမြို့နယ်၊ ပညစ်ရွာကို မတ်လ ၁၀ ရက်နေ့ နံနက် ၈ နာရီ ဝန်းကျင် အချိန်တွင် စစ်ကောင်စီတပ်နှင့် ပျူစောထီးအဖွဲ့ပါ အင်အား ၅၀ နီးပါးစစ်ကြောင်းထိုး ဝင်ရောက်လာပြီး ကျေးရွာအတွင်းရှိ နေအိမ် အချို့ကို မီးရှို့သွားကြောင်း ဒေသခံများက ပြောသည်။", "စစ်ကောင်စီတပ်နှင့် ပျူစောထီး အဖွဲ့တို့သည် ပညစ်ရွာထဲတွင်နေအိမ် ၆လုံးကို မီးရှို့ဖျက်ဆီးခဲ့ကာ တန်ဖိုးကြီး ပစ္စည်းများကိုလည်း ခိုးယူသွားကြောင်း၊ ရော်ဘာခြံထဲရှိ အလုပ်လုပ်နေသည့် ဒေသခံ ၃ဦး ဖမ်းဆီးကာ အမျိုးသမီး တစ်ဦးကိုမူ ပြန်လည် လွတ်ပေးခဲ့ကြောင်း ဒေသခံများက ပြောသည်။", "ပညစ်ရွာနေ ဒေသခံတစ်ဦးက”စစ်တပ်က စစ်ကြောင်းထိုး ဝင်လာချိန်မှာ သူပုန်းတွေ ဝင်လာသလိုမျိုး သေနတ်တွေ ပစ်ဖောက်ပြီး ဝင်လာတာပါ အဲ့ချိန်မှာ ရွာဖက်မှာရှိတဲ့ PDF တွေနဲ့ အပြန် အလှန် တိုက်ပွဲ ဖြစ်ပွားခဲ့သေးတယ်”ဟု ပြောသည်။", "ထိုပြင် ယင်းကဲ့သို့ စစ်ကောင်စီက နေအိမ်အချို့ကို မီးရှို့ဖျက်ဆီးခဲ့သည့် အပြင် နေအိမ် ၁၀၀ နီးပါးကို ဖောက်ထွင်းပြီး တန်ဖိုးရှိ ပစ္စည်းများကို ခိုးယူသွားကြောင်း ဒေသခံများ၏ ပြောဆိုချက် အရ သိရသည်။", "“စစ်တပ်က ဝင်လာတဲ့ အချိန်ကစလို့ ရွာခံတွေ အိမ် အကုန်ပိတ်ပြီး ထွက်ပြေးသွားတာပါ၊ ရွာထဲကို သေနတ်နဲ့ ပစ်ခတ်တော့ ဘယ်သူမှ မနေရဲဘူး”ဟု ပညစ်ရွာခံ နောက်တစ်ဦးက ပြောသည်။", "ရွာသားအများစု ရွာလုံးကျွတ်ထွက်ပြေးချိန်တွင် စစ်ကောင်စီက အခွင့်ကောင်းယူပြီး ယင်းကဲ့သို့ ပြုလုပ်ခဲ့ကြောင်း ဒေသခံများက ပြောသည်။", "စစ်ကောင်စီက မီးရှို့ဖျက်ဆီးခဲ့သည့် ပညစ်ရွာတွင် အိမ်ခြေ စုစုပေါင်း ၁၂၀ ဝန်းကျင်ရှိပြီး ယခင် အဆိုပါ ရွာမှာ ပင်လယ်ရွာတစ်ခုလည်း ဖြစ်ကာ ခရီးသွားများ အလည်အပတ်သွားနေသည့် ထင်ရှားသော ကမ်းခြေတစ်ခု ဖြစ်သည်။", "လက်ရှိ စစ်ကောင်စီက လမ်းပြအဖြစ် ဖမ်းဆီးခေါ်ဆောင်သွားသည့် အသက်ကြီးပိုင်း ပညစ်ရွာခံ အမျိုးသား နှစ်ဦး အခုချိန် အထိ ပြန်လည် လွတ်မြောက်လာခြင်း မရှိသေးကြောင်း ဒေသခံများထံမှ သိရသည်။", "ပုံစာ-ပညစ်ရွာကျေးရွာရှိ နေအိမ်များ စစ်ကောင်စီ လက်ချက်ကြောင့် မီးလောင်ပျက်စီးခဲ့ပုံ။"]
https://yktnews.com/2024/12/196826/	လောင်းလုံးမြို့နှင့် ထားဝယ်မြို့တွင် စစ်တပ်၏ လေယာဉ်များ ဆက်တိုက် ပျံဝဲနေ၍ ပြည်သူများ ဗုံးခို ကျင်းများ တူးထားရန် လောင်းလုံး PDF သတိပေး၊ ဆိပ်ဖြူတွင် ကျေးရွာများကို စစ်တပ်က ဒရုန်းဖြင့် ဆက်တိုက်ဗုံးကျဲ၍ ပြည်သူများ ထွက်ပြေးနေရ	["လောင်းလုံးမြို့နှင့် ထားဝယ်မြို့တွင် စစ်တပ်၏ လေယာဉ်များ ဆက်တိုက် ပျံဝဲနေ၍ ပြည်သူများ ဗုံးခို ကျင်းများ တူးထားရန် လောင်းလုံး PDF သတိပေး၊ ဆိပ်ဖြူတွင် ကျေးရွာများကိုစစ်တပ်က ဒရုန်းဖြင့် ဆက်တိုက်ဗုံးကျဲ၍ ပြည်သူများ ထွက်ပြေးနေရ", "ရန်ကုန်၊ ဒီဇင်ဘာ ၂၄", "တနင်္သာရီမြို့နယ်၊ လောင်းလုံးမြို့နှင့် ထားဝယ်မြို့ ပေါ်ကို အကြမ်းဖက် စစ်တပ်၏ လေယာဉ်များ ဆက်တိုက် ပျံဝဲနေ၍ ပြည်သူများ ဗုံးခိုကျင်းများ တူးထားရန် လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ သတင်းနှင့် ပြန်ကြားရေး တာဝန်ခံ ရဲဘော် ရှဲဒိုးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဒီဇင်ဘာလ ၂၃ ရက်နေ့မှစတင်ပြီး လောင်းလုံးမြို့ပေါ်နှင့် ထားဝယ်မြို့နယ်အတွင်း အကြမ်းဖက် စစ်တပ်၏ လေယာဉ်များ ဆက်တိုက် ပျံဝဲနေ၍ အကြမ်းဖက် စစ်တပ်၏ လေကြောင်းမှ လေယာဉ်ဖြင့် ဗုံးကျဲတိုက်ခိုက်ခြင်း၊ ဒရုန်းဖြင့် ဗုံးကျဲတိုက်ခိုက်မှုများမှ ကာကွယ်နိုင်ရန်အတွက် အကာအကွယ်နှင့် လုံခြုံသည့်နေရာ အစီအမံများ၊ ဗုံးခိုကျင်းများနှင့် အနီးဆုံးနေရာ သို့မဟုတ် ဗုံးခိုကျင်းများ တွင် ဝင်ရောက်နေထိုင်ကြရန် လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့က သတိပေးချက် ထုတ်ပြန်ထားခြင်းဖြစ်ကြောင်း သိရသည်။", "” ၂၃ ရက်နေ့တည်းက လောင်းလုံးမြို့ပေါ်မှာ စစ်ရဟတ်ယာဉ်တွေ ဗုံးကျဲ တိုက်လေယာဉ်တွေ နံနက်ပိုင်းမှာ တောက်လျှောက်လာဝဲနေတာ အဲတာကြောင့် လေကြောင်း အန္တရာယ်သတိပေးတာပါ။ ထား၀ယ်မြို့နဲ့လောင်းလုံးမြို့ပေါ်ကို လေယာဉ်က ပတ်ပြီးတော့ ဝဲနေတာ” ဟု လောင်းလုံးမြို့နယ် PDF မှ သတင်းနှင့် ပြန်ကြားရေး တာဝန်ခံ ရဲဘော် ရှဲဒိုးက ပြောဆိုသည်။", "အလားတူ မကွေးတိုင်း ဆိပ်ဖြူမြို့နယ်၊ ကပဖ ၂၂ တပ်မှ အကြမ်းဖက် စစ်ကောင်စီ တပ်သားများက အနီးအနားရှိ ကျေးရွာများကို ဒရုန်းဖြင့် ဆက်တိုက် ဗုံးကျဲတိုက်ခိုက်နေမှုကြောင့် ပြည်သူများ ထွက်ပြေးတိမ်းရှောင်နေရကြောင်း ဆိပ်ဖြူ တစ်ကိုယ်တော် ကျားဇိုးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဒီဇင်ဘာလ ၁၉ ရက်နေ့ ညပိုင်းတွင် ဆိပ်ဖြူမြို့နယ်၊ ကပစ ၂၂ ဝင်းအတွင်းရှိ F စက်ရုံ ပေ ၁၀၀ အ ကွာ အဝေးအထိ တော်လှန်ရေး တပ်ဖွဲ့များက ဝင်ရောက်ကာ ထိချက်ပြင်းသော တိုက်မိုင်း အမျိုးစား ၃ လုံးကို ထောင်ထားခဲ့ပြီးနောက် ဒီဇင်ဘာလ ၂၀ ရက်နံနက်ပိုင်း အကြမ်းဖက်စစ်သား မိုင်းမိပြီး ၃ ဦး သေဆုံးကာ ၄ ဦးအပြင်းအထန် ဒဏ်ရာရရှိခဲ့ကြောင်းသိရသည်။", "ထိုသို့ မိုင်းထောင် တိုက်ခိုက်ခံရမှုကြောင့် ဒီဇင်ဘာလ ၂၀ ရက်၊ ၂၂ ရက်၊ ၂၃ရက်နှင့် ၂၄ ရက်နေ့တို့ အကြမ်းဖက်စစ် ကောင်စီတပ်သားများက ကပစ ၂၂ ဝင်း အနီး ပတ်ဝန်းကျင်ရှိ ပြည်သူများ နေထိုင်ရာ တောတိုက်များကို ဒရုန်းဖြင့် ဆက်တိုက်ဗုံးကျဲတိုက်ခိုက်ခဲ့ခြင်းကြောင့် ပြည်သူများ ထွက်ပြေးတိမ်းရှောင်နေရပြီး နေအိမ်များ ပျက်စီး၍ အိမ်မွေးတိရစ္ဆာန်များ ထိခိုက်သေဆုံးမှုရှိကြောင်း သိရသည်။", "“ဒီနေ့လည်း ထပ်ချနေတယ်။ ဘယ်လုံးနှချလဲတော့ မသိရဘူး။ ပြည်သူတွေလည်း ထွက်ပြေးနေရတာ မနေရဲတော့ဘူး။ အပျက်အစီးတွေတော့ရှိတယ်။ တိရစ္ဆာန်တွေ ထိခိုက်သေဆုံးတာလည်းရှိတယ်။ ရွာတည်စတောတိုက်ပေါ့။ ကျနော်တို့တော်လှန်ရေးတပ်ဖွဲ့တွေရှိတယ်ထင်ပြီးချနေတာထင်တယ်။ ကျနော်တို့က အဲဒီမှာလည်းမရှိတော့ဘူး။ စခတွေက ယုတ်မာနေတာ။ ပြည်သူတွေက ရှောင်နေကြ ရတော့ ဒုက္ခရောက်နေကြတယ်။ ဆက်တိုက်ချနေတော့ တိမ်းရှောင်နေကြရတာ” ဟု ဆိပ်ဖြူ တစ်ကိုယ်တော်ကျားဇိုးက ပြောဆိုသည်။"]
https://yktnews.com/2024/05/161544/	လောင်းလုံးမြို့ပေါ် စစ်တပ် တပ်စွဲထားသော နေရာ ၄ ခုကို တော်လှန်ရေး တပ်များက တပြိုင်နက်တည်း ဝင်တိုက်နေပြီး စစ်တပ်က လေကြောင်း၊ ရေကြောင်း ပစ်ကူများဖြင့် ခုခံနေ	["လောင်းလုံးမြို့ပေါ် စစ်တပ် တပ်စွဲထားသော နေရာ ၄ ခုကို တော်လှန်ရေး တပ်များက တပြိုင်နက်တည်း ဝင်တိုက်နေပြီး စစ်တပ်က လေကြောင်း၊ ရေကြောင်း ပစ်ကူများဖြင့် ခုခံနေ", "ရန်ကုန်၊ မေ ၉", "တနင်္သာရီတိုင်း၊ လောင်းလုံးမြို့ပေါ် အကြမ်းဖက် စစ်တပ် တပ်စွဲထားသော နေရာ ၄ ခုကို တော် လှန်ရေး တပ်ဖွဲ့များ တပြိုင်နက်တည်း ဝင်ရောက် တိုက်ခိုက်နေပြီး စစ်တပ်က လေကြောင်း၊ ရေ ကြောင်း ပစ်ကူများဖြင့် ခုခံနေကြောင်း လောင်းလုံးမြို့နယ် PDF မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့မေလ ၉ ရက်နေ့ နံနက် ၆ နာရီခန့်က စတင်ကာ လောင်းလုံးမြို့ပေါ်ရှိ အကြမ်းဖက် စစ်တပ်က တပ်စွဲထားသော လောင်းလုံး မြို့မ ရဲစခန်း၊ စရဖ ရုံး ၊ ထွေ/အုပ် ရုံး နှင့် လက်ခပ်တောင်ပေါ်ရှိ အကြမ်းဖက် စစ်တပ်၏ တာဝါတိုင် စခန်းကုန်းကို တော်လှန်ရေး တပ်ဖွဲ့များက တပြိုင်နက်တည်း ဝင်ရောက် တိုက်ခိုက်နေခြင်းဖြစ်ကြောင်း သိရသည်။", "ထိုသို့ တော်လှန်ရေး တပ်ဖွဲ့များ ဝင်ရောက် တိုက်ခိုက်နေစဉ် အကြမ်းဖက် စစ်တပ်ကလည်း လေကြောင်း၊ ရေကြောင်း ပစ်ကူများဖြင့် ခုခံ ပစ်ခတ်နေကြောင်း၊ ထို့ပြင် အကြမ်းဖက် စစ်တပ်က အရပ်သား ပြည်သူများနေထိုင်သည့် လေးသွန်းခံကျေးရွာနှင့် ပန်းတောဝရွာ လေကြောင်း၊ လက်နက်ကြီးများဖြင့် ပစ်ခတ်ခြင်းကြောင့် ပြည်သူများ ထိခိုက်သေဆုံးမှုရှိပြီး အရေအတွက်ကို အတည်မပြုနိုင်သေးကြောင်း သိရှိရသည်။", "“ဒီနေ့ နံနက် ၆ နာရီ ကနေစပြီး ထိုးစစ်ဆင်ခဲ့တာပါ စစ်ခွေးတွေက ရေကြောင်း၊ လေကြောင်းနဲ့ပါ ပစ်ကူနေပါတယ်။ စစ်ခွေးတွေ တပ်စွဲထားတဲ့ နေရာ ၄ ခုကို တပြိုင်တည်းဝင်တိုက်တာပေါ့။ ဖြစ်စဉ် အတိအကျတော့ မသိရသေးဘူး။ အခုလက်ရှိချိန်ထိ ထိတွေ့မှုရှိနေသေးတယ်” ဟု လောင်းလုံးမြို့နယ် PDF မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2024/12/197226/	လောင်းလုံးမြို့ပေါ် ရဲစခန်းကို တော်လှန်ရေး တပ်ဖွဲ့များ ဝင်ရောက်တိုက်ခိုက်မှု စစ်တပ်ဘက်မှ ထိခိုက်မှုရှိ၊ မြင်းခြံမြို့တွင်လည်း တော်လှန်ရေး တပ်ဖွဲ့များနှင့် စစ်တပ်တို့ တိုက်ပွဲဖြစ်ပွား	["လောင်းလုံးမြို့ပေါ် ရဲစခန်းကို တော်လှန်ရေး တပ်ဖွဲ့များ ဝင်ရောက်တိုက်ခိုက်မှု စစ်တပ်ဘက်မှ ထိခိုက်မှုရှိ၊ မြင်းခြံမြို့တွင်လည်း တော်လှန်ရေး တပ်ဖွဲ့များနှင့် စစ်တပ်တို့တိုက်ပွဲဖြစ်ပွား", "ရန်ကုန်၊ ဒီဇင်ဘာ ၂၇", "တနင်္သာရီတိုင်း၊ လောင်းလုံးမြို့ပေါ် ရဲစခန်းကို ဝင်ရောက်တိုက်ခိုက်ရာ အကြမ်းဖက် စစ်တပ်ဘက်မှ ထိခိုက်မှုရှိကြောင်း ဒေသတွင်း တော်လှန်ရေး သတင်းရင်းမြစ်များက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ယနေ့ ဒီဇင်ဘာလ ၂၇ ရက်နေ့ နံနက် အစောပိုင်းတွင် လောင်းလုံးမြို့ ရဲစခန်းကို တော်လှန်ရေး တပ်ဖွဲ့များက ဝင်ရောက် တိုက်ခိုက်ခဲ့ခြင်းဖြစ်ကြောင်း သိရသည်။", "ယင်း တိုက်ခိုက်မှု အတွင်း အကြမ်းဖက် စစ်ကောင်စီ တပ်သားများ ထိခိုက်မှုရှိသော်လည်း တော်လှန်ရေး တပ်ဖွဲ့ဝင်များ အထိအခိုက်မရှိ ဆုတ်ခွာနိုင်ခဲ့ကြောင်း သိရှိရသည်။", "“လောင်းလုံးမြို့ပေါ်ရဲစခန်း တော်လှန်ရေး တပ်ဖွဲ့တွေ ဒီနေ့ နံနက် အစောပိုင်းက ဝင်ရောက် တိုက်ခိုက်ခဲ့တယ်။ နံနက် စောစော ၅ နာရီခွဲ ဝန်းကျင်လောက်က စပြီး တိုက်ခိုက်သံတွေ ကြားရတယ်။ ၇ နာရီလောက်မှာတော့ အသံတိတ်သွားတယ်။ ခွေးသေစာရင်းကတော့ မသိရသေးဘူး။ တော်လှန်ရေး တပ်ဖွဲ့တွေတော့ အထိအခိုက်မရှိဘူးလို့ သိရတယ်” ဟု ဒေသတွင်း တော်လှန်ရေး သတင်းရင်းမြစ်များက ပြောဆိုသည်။", "လောင်းလုံးမြို့ပေါ် ရဲစခန်းတွင် တပ်စွဲထားသော အကြမ်းဖက် စစ်ကောင်စီ တပ်သားများ တိုက်ပွဲအတွင်း ထိခိုက်ဒဏ်ရာရရှိသော တပ်သားများကို လူနာတင်ကားများ ခေါ်ဆောင်၍ ဆေးရုံပို့ဆောင်ခြင်းမရှိဘဲ သေဆုံးသွားမှ စခန်းအတွင်း မြုပ်နှံခြင်းကြောင့် တိုက်ပွဲအတွင်း စစ်တပ်ဘက်မှ ထိခိုက်သေဆုံးမှု အခြေအနေကို အတည်ပြုနိုင်ခြင်း မရှိကြေင်း သိရှိရသည်။", "အလားတူ မန္တလေးတိုင်း၊ မြင်းခြံမြို့တွင်လည်း အကြမ်းဖက် စစ်တပ်နှင့် တော်လှန်ရေး တပ်ဖွဲ့များ ထိပ်တိုက်တွေ့ဆုံမိပြီး တိုက်ပွဲဖြစ်ပွားခဲ့ကြောင်း Freedom Fighter Guerrilla Force အဖွဲ့က ပြောဆိုသည်။", "ဒီဇင်ဘာလ ၂၆ ရက်နေ့တွင် မြင်းခြံမြို့ အရှေ့ဘက် ကျောက်ရံရွာအနီး၌ တော်လှန်ရေး တပ်ဖွဲ့များသည် စစ်ဆင်ရေး တစ်ခုအတွက် သွားရောက်စဉ် မြင်းခြံမြို့ထဲမှ ထွက်လာသော အကြမ်းဖက် စစ်ကောင်စီ တပ်သားများနှင့် ထိပ်တိုက်တွေ့မိ၍ တိုက်ပွဲဖြစ်ပွားခဲ့ကြောင်း သိရသည်။", "ယင်းထိတွေ့ တိုက်ပွဲအတွင်း တော်လှန်ရေးတပ်ဖွဲ့များဘက်မှ အင်အားမမျှ၍ ပြန်လည် ဆုတ်ခွာခဲ့သော်လည်း အကြမ်းဖက် စစ်ကောင်စီတပ်များသည် အသင့်ထောင်ထားသော မိုင်းကွင်းများအထိ ရောက်ရှိလာသောကြောင့် တော်လှန်ရေး တပ်ဖွဲ့များက မိုင်းခွဲ တိုက်ခိုက်ခဲ့ရာ စစ်ကောင်စီ တပ်သားများ ထိခိုက်မှု ရှိကြောင်း သိရှိရသည်။", "အဆိုပါ တိုက်ခိုက်မှုကို Freedom Fighter Guerrilla Force (FFGF) နှင့်အတူ Anyar Federal Task Force ၊ 8 STARS မြင်းခြံပြောက်ကျားတပ်ဖွဲ့ တို့က ပူးပေါင်း လုပ်ဆောင်ခဲ့ပြီး တော်လှန်ရေး ရဲဘော်များ အထိအခိုက်မရှိ ဆုတ်ခွာနိုင်ခဲ့ကြောင်း သိရသည်။"]
https://yktnews.com/2025/02/204129/	လောင်းလုံးမြို့ပေါ် လဝကရုံးရှေ့ရှိ စစ်တပ်ဂိတ်ကို ဝင်ရောက် ပစ်ခတ်မှု စစ်ကောင်စီတပ်သား ၂ ဦးသေဆုံး	["လောင်းလုံးမြို့ပေါ် လဝကရုံးရှေ့ရှိ စစ်တပ်ဂိတ်ကို ဝင်ရောက် ပစ်ခတ်မှု စစ်ကောင်စီတပ်သား ၂ ဦးသေဆုံး", "ရန်ကုန်၊ ဖေဖော်ဝါရီ ၁၅", "တနင်္သာရီတိုင်း၊ လောင်းလုံးမြို့ပေါ် လဝကရုံးရှေ့ရှိ အကြမ်းဖက် စစ်တပ်ဂိတ်ကို ဝင်ရောက် ပစ်ခတ်ရာ စစ်ကောင်စီတပ်သား ၂ ဦးသေဆုံးခဲ့ကြောင်း DNLA ဖက်ဒရယ်ဓူဝံကြယ်တပ်ခွဲမှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဖေဖော်ဝါရီလ ၁၀ ရက်နေ့ မွန်းလွဲ ၁၂ နာရီခန့်တွင် လောင်းလုံးမြို့ပေါ် လဝကရုံးရှေ့တွင် ဂိတ်ချ စစ်ဆေးနေသေ အကြမ်းဖက် စစ်ကောင်စီ တပ်သားများကို DNLA ဖက်ဒရယ်ဓူဝံကြယ်တပ်ခွဲ မှ တော်လှန်ရေး ရဲဘော်များက ဝင်ရောက် ပစ်ခတ် တိုက်ခိုက်ခဲ့ခြင်းဖြစ်ကြောင်း သိရသည်။", "ယင်း တိုက်ခိုက်မှု အတွင်း အကြမ်းဖက် စစ်ကောင်စီ တပ်သား ၂ ဦးသေဆုံးပြီး ထိခိုက်ဒဏ်ရာရရှိသူများလည်းရှိကာ အရေအတွက်ကို ဆက်လက်စုံစမ်းလျက်ရှိကြောင်း တော်လှန်ရေး ရဲဘော်များ အထိအခိုက်မရှိ ဆုတ်ခွာနိုင်ခဲ့ကြောင်း သိရှိရသည်။", "“လောင်းလုံးမြို့နယ်၊ လဝကရုံးရှေ့မှာ ဂိတ်ချ စစ်ဆေးနေတဲ့ စစ်ခွေးတွေကို ကျနော်တို့ DNLA ဖက်ဒရယ်ဓူဝံကြယ်တပ်ခွဲက ဝင်ရောက် ပစ်ခတ်တိုက်ခိုက်ခဲ့တာ စစ်ခွေး ၂ ကောင်သေဆုံးတယ်။ ထိခိုက်ဒဏ်ရာရရှိတဲ့ အရေအတွက်ကိုတော့ ဆက်လက် စုံစမ်းဆဲနေပါတယ်” ဟု DNLA ဖက်ဒရယ်ဓူဝံကြယ်တပ်ခွဲမှ တာဝန်ရှိသူ တစ်ဦးက ပြောဆိုသည်။"]
https://yktnews.com/2025/04/212932/	လောင်းလုံးမြို့ပေါ်တွင် လူငယ်များကို ပေါ်တာဆွဲ ဖမ်းဆီးရန်လာသည့် စစ်ကောင်စီ တပ်သားများကို RPG ဖြင့် ပစ်ခတ် တိုက်ခိုက်မှု စစ်တပ်ဘက်မှ ၄ ဦးသေဆုံး	["လောင်းလုံးမြို့ပေါ်တွင် လူငယ်များကို ပေါ်တာဆွဲ ဖမ်းဆီးရန်လာသည့် စစ်ကောင်စီ တပ်သားများကို RPG ဖြင့် ပစ်ခတ် တိုက်ခိုက်မှု စစ်တပ်ဘက်မှ ၄ ဦးသေဆုံး", "ရန်ကုန်၊ ဧပြီ ၂၉", "တနင်္သာရီတိုင်း၊ လောင်းလုံးမြို့ပေါ်တွင် လူငယ်များကို ပေါ်တာဆွဲ ဖမ်းဆီးရန်လာသည့် အကြမ်းဖက် စစ်ကောင်စီ တပ်သားများကို RPG ဖြင့် ပစ်ခတ် တိုက်ခိုက်ရာ စစ်တပ်ဘက်မှ ၄ ဦးသေဆုံးခဲ့ကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော်ရှဲဒိုးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဧပြီလ ၂၈ ရက်နေ့ မွန်းလွဲ ၁ နာရီခန့်တွင် လောင်းလုံးမြို့ပေါ်ရှိ လူငယ်များကို ပေါ်တာဆွဲ ဖမ်းဆီးရန်လာသည့် ပျူစောထီး ခေါင်းဆောင် မင်းသိန်း၏ သားဖြစ်သူ နှင့် စစ်ကောင်စီ တပ်သားများ လိုက်ပါလာသောကားကို တော်လှန်ရေး တပ်ဖွဲ့များက လောင်းလုံးမြို့ပေါ် အထက ကျောင်းရှေ့တွင် RPG ဖြင့် ပစ်ခတ် တိုက်ခိုက်ခဲ့ကြောင်း သိရသည်။", "ယင်း တိုက်ခိုက်မှု အတွင်း ပျူစောထီးများနှင့် စစ်ကောင်စီ တပ်သားများ လိုက်ပါလာသော ကားကို RPG ထိမှန်ပြီး ဓာတ်တိုင်ကို ဝင်တိုက်ကာ ကားတစ်စီးလုံး ပျက်စီးခဲ့ကြောင်း၊ ထို့ပြင် အပြန်အလှန် ပစ်ခတ်မှုများလည်း ဖြစ်ပွားခဲ့ပြီး အကြမ်းဖက် စစ်ကောင်စီ တပ်သား ၄ ဦး သေဆုံးခဲ့ကြောင်း သိရှိရသည်။", "ထိုသို့ တိုက်ခိုက်မှု ဖြစ်ပွားနေချိန်တွင်လည်း စမ်းလှန်းရွာ အနောက်ဘက် ပင်လယ်မှ ၅၆၅ စစ်သင်္ဘော ၁ စီးသည်လည်း စမ်းလှန်းရွာ ကမ်းဖက်ကို ကပ်လာကြောင်း၊ လောင်းလုံးရဲစခန်းနှင့် စရဖ ရုံးမှ အကြမ်းဖက် စစ်ကောင်စီ တပ်သားများကလည်း လက်နက်ကြီးဖြင့် ပစ်ခတ်ခဲ့သောကြောင့် မြို့ပေါ်ရှိ ပြည်သူပိုင် နေအိမ်များပေါ် ကျရောက်ပေါက်ကွဲခဲ့ပြီး နေအိမ် ၃ လုံး ခေါင်မိုး ထိမှန်ကာ ပြည်သူများ ထိခိုက်မှု မရှိကြောင်း သိရသည်။", "“ကားက ပျူစောထီး ခေါင်းဆောင် မင်းသိန်းစီးတဲ့ကား ပစ်တဲ့အချိန်က ကားပေါ်မှာ မင်းသိန်းပါမလာဘဲ သူ့သားနဲ့ အဖွဲ့ပါလာတယ်။ အကုန်လုံး ၄ ကောင် သေတယ်လို့သိရတယ်။ လမ်းပေါ်မှာတော့ ၃ ကောင်မှောက်နေတယ်။ တစ်ကောင်တော့ ခြေထောက်မှာ ထိပြီးလွတ်သွားတယ်။ ကားကတော့ ကားနောက်ပိုင်း RPG နဲ့ ထုခံရပြီး ဓါတ်တိုင်ကို ၀င်တိုက်ပြီးတော့ ဓါတ်တိုင်ကျိုးကျပြီး ပိနေတယ်။ ကားလည်းသုံးစားလို့မရ‌တော့ဘူး။ အငိုက်မိသွားပုံရတယ်။ ကျနော်တို့ဘက်ကလည်း အထိအခိုက်မရှိ ပြန်ဆုတ်ခွာနိုင်ခဲ့တယ်” ဟု လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော်ရှဲဒိုးက ပြောဆိုသည်။"]
https://yktnews.com/2024/03/152300/	လောင်းလုံးမြို့ပေါ်ရှိ စစ်ကောင်စီ တပ်သားများ လက်နက်ချ အညံ့ခံရန် PDF တပ်ဖွဲ့က သတိပေးစာများ ဖြန့်ဝေ	["လောင်းလုံးမြို့ပေါ်ရှိ စစ်ကောင်စီ တပ်သားများ လက်နက်ချ အညံ့ခံရန် PDF တပ်ဖွဲ့က သတိပေးစာများ ဖြန့်ဝေ", "ရန်ကုန်၊ မတ် ၂၃", "တနင်္သာရီတိုင်း၊ လောင်းလုံးမြို့ပေါ်ရှိ အကြမ်းဖက် စစ်ကောင်စီ တပ်သားများ လက်နက်ချ အညံ့ခံရန် PDF တပ်ဖွဲ့က သတိပေးစာများ ဖြန့်ဝေခဲ့ကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "မတ်လ၂၂ ရက်နေ့ ညနေပိုင်းတွင် လောင်းလုံးမြို့ပေါ်ရှိ အကြမ်းဖက် စစ်ကောင်စီတပ်သားများ လက်နက်ချ အညံ့ခံရန် လောင်းလုံးမြို့နယ် ပကဖ ရဲဘော်များက သတိပေးစာများ လိုက်လံ ဖြန့်ဝေခဲ့ခြင်းဖြစ်ကြောင်း သိရသည်။", "အဆိုပါ သတိပေးစာများတွင် “ပြည်သူများ စစ်ကောင်စီတပ်သားများနှင့်ဝေးဝေးနေပါ” ၊ “ပြည်သူသည်သာအဓိက ပြည်သူများအဆုံးသတ်တိုက်ပွဲ ဆင်နွှဲကြ ပါဝင်ကြ” ၊ “မင်းတို့အဘတွေပြေးနေကြပြီ မင်းတို့အသက်နှင့် မင်းတို့လွတ်မြောက်ရာ မင်းတို့ကိုယ်တိုင်ရွေး” ၊ ” အကြမ်းဖက်စစ်ကောင်စီတပ်သားများ လက်နက်ချအညံ့ခံပါ” ၊ “မင်းတို့အဘတွေက သူတို့မိသားစုတွေကို နိုင်ငံခြားမှာပို့ထားပြီးပြီ မင်းတို့ကအသေခံနေတုန်း” ၊ “မင်းတို့အဘတွေပဲ အသက်နဲ့မဟုတ်ဘူး မင်းတို့မှာလည်း အသက်နဲ့ပဲ မသေချင်ရင်ပြေးတော့” ၊ “စစ်ကောင်စီတပ်သားများ စစ်ကောင်စီ လက်အောက်မှ အမြန်ဆုံးစွန့်ခွာပါ” ၊ “မင်းတို့အသက်ပေးတိုက်ခိုက်နေလည်း အဓိပ္ပါယ်မရှိဘူး မင်းတို့မနိုင်တော့ဘူး” စသည့် စာသားများ ရေးသား ဖြန့်ဝေခဲ့ကြောင်း သိရသည်။", "လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့အနေဖြင့် ပြည်သူများ အချိန်တိုင်း စစ်ရေးသတိရှိကြရန်၊ ပြည်သူတရပ်လုံး၏ဘုံရန်သူဖြစ်သည့် စစ်ကောင်စီ အန္တရာယ်မှလွတ်မြောက်ရန် သတိဝီရိယရှိရှိ နေထိုင်သွားလာကြရန် အသိပေးတိုက်တွန်းလိုကြောင်း၊ ဆက်လက်၍ စစ်ကောင်စီတပ်သားများ စစ်ကောင်စီ လက်အောက်မှ အမြန်ဆုံးစွန့်ခွာကြရန် ထပ်ဆင့်သတိပေးလိုကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2025/03/207070/	လောင်းလုံးမြို့ပေါ်ရှိ စစ်တပ် တပ်စွဲထားသော နေရာ ၃ ခုကို တပြိုင်တည်း ဝင်ရောက် တိုက်ခိုက်မှု စစ်ကောင်စီ တပ်သား ၁၀ ဦး ထက်မနည်း သေဆုံး	["လောင်းလုံးမြို့ပေါ်ရှိ စစ်တပ် တပ်စွဲထားသော နေရာ ၃ ခုကို တပြိုင်တည်း ဝင်ရောက် တိုက်ခိုက်မှု စစ်ကောင်စီ တပ်သား ၁၀ ဦး ထက်မနည်း သေဆုံး", "ရန်ကုန်၊ မတ် ၁၀", "တနင်္သာရီတိုင်း၊ လောင်းလုံးမြို့ပေါ်ရှိ အကြမ်းဖက် စစ်တပ် တပ်စွဲထားသော နေရာ ၃ ခုကို တပြိုင်တည်း ဝင်ရောက် တိုက်ခိုက်ရာ စစ်ကောင်စီ တပ်သား ၁၀ ဦးထက်မနည်း သေဆုံးခဲ့ကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော်ရှဲဒိုးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "မတ်လ ၈ ရက်နေ့ နံနက် ၆ နာရီခန့်မှ စတင်ကာ လောင်းလုံးမြို့ပေါ်ရှိ အကြမ်းဖက် စစ်ကောင်စီ တပ်သားများ တပ်စွဲထားသော လောင်းလုံးမြို့နယ် ရဲစခန်း၊ မြို့နယ်ထွေ/အုပ်ရုံးနှင့် မြို့နယ် စရဖရုံးတို့ကို တော်လှန်ရေး တပ်ဖွဲ့များက တပြိုင်တည်း ဝင်ရောက် တိုက်ခိုက်ခဲ့ကြောင်း သိရသည်။", "ယင်း တိုက်ခိုက်မှု အတွင်း အကြမ်းဖက် စစ်ကောင်စီ တပ်သား ၁၀ ဦး ထပ်မနည်း သေဆုံးပြီး အများအပြား ထိခိုက်ဒဏ်ရာရရှိခဲ့ကြောင်း၊ တိုက်ပွဲအတွင်း အကြမ်းဖက် စစ်တပ်၏ အနောက်ဘက် ပင်လယ်ပြင်ရှိ ရေတပ်စစ်သင်္ဘော ၁ စီးမှ လည်း လက်နက်ကြီးများဖြင့် ပစ်ကူပေး တိုက်ခိုက်ခဲ့ပြီး ထား၀ယ်မြို့ပေါ် ကာစတန်ဆိပ်ကမ်းမှလည်း လက်နက်ကြီးများဖြင့် ပစ်ခတ် တိုက်ခိုက်ခဲ့ကြောင်း သိရှိရသည်။", "“၈ ရက်နေ့ နံနက် ၆ နာရီကနေ စတင်ပြီး လောင်းလုံးမြို့ပေါ်က ရန်သူ စခန်းတွေကို ၀င်ရောက် တိုက်ခိုက်ခဲ့တာပါ။ စစ်တပ်ဘက်က အထိနာတယ်။ အနည်းဆုံး ၁၀ ဦး ထက်မနည်း သေဆုံးတယ်။ ဒဏ်ရာရတဲ့ သူတွေလည်းများတယ်။ စစ်တပ်ဘက်နေပြီး စစ်င်္ဘောတွေ လက်နက်ကြီးတွေနဲ့ ပစ်ကူပေး တိုက်ခိုက်တာရှိတယ်။ တော်လှန်ရေး တပ်ဖွဲ့ဝင်တွေ အထိအခိုက်မရှိ ပြန်လည် ဆုတ်ခွာနိုင်ခဲ့ပါတယ်။ အခုနောက်ပိုင်းနေရာ‌တိုင်းမှာ အရပ်သားကနေ စစ်မှုထမ်းဖြစ်သွားတဲ့သူတွေ အစားထိုး ၀င်ရောက်လာတာတွေ့ရတယ်။ အဲဒီတော့ တိုက်ပွဲထဲပါလာတဲ့ အခါမှာ ကျနော်တို့က အရပ်သားကနေလာတဲ့သူတွေကို မသေစေချင်ဘူး။ ရုန်းထွက်စေချင်တယ်။ ဒါပေမယ့် အခုချိန်မှာ ရုန်းမထွက်ဘဲ အထဲမှာ အနေသာသလို သာသာယာယာနေနေတဲ့ကောင်တွေ တွေ့လာရတယ်။ နောက်ဆုံးကျမှ လက်နက်ချမယ်ဆိုတဲ့ အခြေအနေအထိတွေးထားကြပုံရတယ်။ အဲလိုအထဲမှာမရုန်းဘဲ နေနေတဲ့ကောင်တွေကျတော့ သေလည်းနားအေးတယ်လို့ပြောရမှာပေါ့။ အိုးထဲက ဖားလိုကောင်တွေ ပြေးစေချင်တယ်။ အလံဖြူထောင်လက်နက်ချစေချင်တယ်။ အဖွဲ့လိုက်လက်နက်ချရင် ကျန်နေတဲ့ကောင်တွေပါနေမရတော့ဘူး။ လွတ်လမ်းကို မရွေးချယ်တဲ့ကောင်တွေ အတွက်အခွင့်အရေး နှစ်ခါမရဘူးလို့ ပြောချင်ပါတယ်” ဟု လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ ပြန်ကြားရေးတာဝန်ခံ ရဲဘော်ရှဲဒိုးက ပြောဆိုသည်။", "အဆိုပါ တိုက်ခိုက်မှုကို ထား၀ယ်ခရိုင် တပ်ပေါင်းစုနှင့် နွေဦးပြောက်ကျားတပ်ဖွဲ့၊ ကျောင်းသားဝောာ်လှန်ရေးတပ်ဖွဲ့နှင့် Dawei Defense Team (DDT) တပ်ဖွဲ့တို့က ပူးပေါင်း လုပ်ဆောင်ခဲ့ပြီး ယင်းနေ့ မွန်းလွဲ ၁၂ ခန့်တွင် တော်လှန်ရေး တပ်ဖွဲ့ဝင်များ ပြန်လည် ဆုတ်ခွာခဲ့ကြောင်း သိရသည်။", "ထားဝယ်ခရိုင် တပ်ပေါင်းစု အနေဖြင့် စစ်ကောင်စီ၏ အကြမ်းဖက် လုပ်ရပ်များနှင့် ရက်စက်ယုတ်မာမှုများကို အမြန်ဆုံး နိဂုံးချုပ်နိုင်ရန် ကြိုးစားဆောင်ရွက်သွားမည် ဖြစ်ကြောင်း အသိပေး ထုတ်ပြန်ထားသည်။"]
https://yktnews.com/2025/03/206794/	လောင်းလုံးမြို့ပေါ်ရှိ စစ်တပ် တပ်စွဲထားသော နေရာ ၃ ခုကို တော်လှန်ရေးတပ်ဖွဲ့များက တပြိုင်တည်း ဝင်ရောက် တိုက်ခိုက်၊ စစ်တပ်က ကမြောကင်းတံတားကို ပိတ်လိုက်ပြီး စစ်အင်အားများ ဖြည့်တင်းနေ	["လောင်းလုံးမြို့ပေါ်ရှိ စစ်တပ် တပ်စွဲထားသော နေရာ ၃ ခုကို တော်လှန်ရေးတပ်ဖွဲ့များက တပြိုင်တည်း ဝင်ရောက် တိုက်ခိုက်၊ စစ်တပ်က ကမြောကင်းတံတားကို ပိတ်လိုက်ပြီး စစ်အင်အားများဖြည့်တင်းနေ", "ရန်ကုန်၊ မတ် ၈", "တနင်္သာရီတိုင်း၊ လောင်းလုံးမြို့ပေါ်ရှိ အကြမ်းဖက် စစ်တပ် တပ်စွဲထားသော နေရာ ၃ ခုကို တော်လှန်ရေးတပ်ဖွဲ့များက တပြိုင်တည်း ဝင်ရောက် တိုက်ခိုက်ခဲ့ပြီးနောက် စစ်တပ်က ကမြောကင်းတံတားကို ပိတ်လိုက်ပြီး စစ်အင်အားများ ဖြည့်တင်းနေကြောင်း ဒေသပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ယနေ့ မတ်လ ၈ ရက်နေ့ နံနက် ၆ နာရီခန့်မှ စ၍ လောင်းလုံးမြို့ပေါ်ရှိ အကြမ်းဖက် စစ်တပ် တပ်စွဲထားသော ရဲစခန်း၊ ထွေ/အုပ်ရုံးနှင့် စရဖရုံး တို့ကို တော်လှန်ရေး တပ်ဖွဲ့များ တပြိုင်တည်း ဝင်ရောက် တိုက်ခိုက်ခဲ့ခြင်းဖြစ်ကြောင်း သိရသည်။", "ထိတွေ့တိုက်ပွဲဖြစ်ပွားချိန်မှ စတင်၍ လက်ရှိချိန်ထိ အကြမ်းဖက် စစ်တပ်၏ ရေတပ်နှင့် ထားဝယ်မြို့ပေါ်မှ စစ်ကောင်စီ တပ်သားများက လက်နက်ကြီးများဖြင့် လောင်းလုံးမြို့နှင့် အနီးအနားရှိကျေးရွာများကို ဆက်တိုက် ပစ်ခတ်နေ၍ ပြည်သူတချို့ တိမ်းရှောင်နေရကြောင်း သိရှိရသည်။", "အဆိုပါ ထိတွေ့ တိုက်ပွဲများသည် မွန်းလွဲ ၁၂ နာရီခန့်တွင် ပြီးဆုံးခဲ့ပြီး တော်လှန်ရေး တပ်ဖွဲ့များ ပြန်လည် ဆုတ်ခွာသွားချိန်တွင် အကြမ်းဖက် စစ်တပ်က ထားဝယ်နှင့် လောင်းလုံးကို ဆက်သွယ်ထားသော ကမြောကင်းတံတားကို ပိတ်ချလိုက်ပြီး စစ်အင်အားများ ထပ်မံ ဖြည့်တင်းနေကြောင်း သိရသည်။", "” လောင်းလုံးမြို့ပေါ်က စစ်ခွေးတွေ တပ်စွဲထားတဲ့ နေရာ ၃ ခု တပြိုင်တည်း တိုက်ခိုက်ခံရတာလို့သိရတယ်။ တိုက်ပွဲကတော့ပြီးသွားပြီး စစ်ခွေးတွေကတော့ မပြီးသေးဘူး။ လက်နက်ကြီးတွေနဲ့ အခုချိန်ထိ ပစ်ခတ်နေတုန်းပဲ တောက်လျှောက်ကို ပစ်နေတာ ထားဝယ်ဘက်ကကော ခွေးရေတပ်ကကော ပစ်ခတ်နေတယ်။ ပြည်သူ တချို့တော့ တိမ်းရှောင်နေကြတယ်။ ကမြောကင်းတံတားကိုလည်း စစ်ခွေးတွေက ပိတ်လိုက်ပြီ သွားလာခွင့်မပေးတော့ဘူး။ ထားဝယ်ဘက်က စစ်ခွေးတွေလည်း အင်အား ဖြည့်နေတယ်လို့ သိရတယ်” ဟု ဒေသပြည်သူ တစ်ဦးက ပြောဆိုသည်။", "အကြမ်းဖက် စစ်တပ်က လောင်းလုံးမြို့အနီးအနားရှိ ကျေးရွာများကို လေကြောင်း တိုက်ခိုက်မှုများ ပြုလုပ်နိုင်ကြောင့် ပြည်သူများအနေဖြင့် သတိပြုနေထိုင်ကြရန် ဒေသတွင်း တော်လှန်ရေး အဖွဲ့အစည်းများကလည်း သတိပေးချက်များ ထုတ်ပြန်ထားကြောင်း သိရသည်။"]
https://yktnews.com/2023/12/136898/	လောင်းလုံးမြို့ပေါ်ရှိ စစ်တပ် တပ်စွဲထားသော နေရာများကို ဝင်ရောက် တိုက်ခိုက်မှု စစ်တပ်ဘက်မှ ၆ ဦးသေဆုံးပြီး ဂိတ်စခန်းများကို မီးရှို့ ရှင်းလင်း	["လောင်းလုံးမြို့ပေါ်ရှိ စစ်တပ် တပ်စွဲထားသော နေရာများကို ဝင်ရောက် တိုက်ခိုက်မှု စစ်တပ်ဘက်မှ ၆ ဦးသေဆုံးပြီး ဂိတ်စခန်းများကို မီးရှို့ ရှင်းလင်း", "ရန်ကုန်၊ ဒီဇင်ဘာ ၂၂", "တနင်္သာရီတိုင်း၊ လောင်းလုံးမြို့ပေါ်ရှိ အကြမ်းဖက် စစ်တပ် တပ်စွဲထားသော နေရာများကို ဝင်ရောက် တိုက်ခိုက်ရာ စစ်တပ်ဘက်မှ ၆ ဦးသေဆုံးပြီး ဂိတ်စခန်းများကို မီးရှို့ ရှင်းလင်းခဲ့ကြောင်း လောင်းလုံးမြို့နယ် PDF မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဒီဇင်ဘာလ ၂၀ ရက်နေ့ နံနက် ၆ နာရီခန့်တွင် လောင်းလုံးမြို့နယ်၊ မြို့ဝင် အုန်းသီးဆိုင်းဘုတ်အနီး လောင်းလုံးမြို့မှ သဗျာရွာဘက်ကို ထွက်ခွာလာသော စစ်တပ် စစ်ကြောင်းကို ကြားဖြတ်တိုက်ခိုက်ရန် စောင့်ဆိုင်းနေစဥ် စစ်တပ် စစ်ကြောင်းနှင့် ထိပ်တိုက်တိုး၍ အပြန်အလှန် ပစ်ခတ်မှုဖြစ်ပွားကာ တော်လှန်ရေး ရဲဘော်သံခြေထောက် နှင့် ရဲဘော် ကပ္ပလီ တို့ ကျဆုံးခဲ့ပြီး M-16 သေနတ် ၂ လက် ဆုံးရှုံးကာ ရဲဘော် ၂ ဦးကို အနီးအနားရှိ နေအိမ် အတွင်းထည့်ကာ မီးရှို့အလောင်း ဖျောက်ခဲ့ကြောင်း သိရသည်။", "ယင်းနေ့ ညနေ ၄ နာရီ ၃၀ မိနစ်တွင် လောင်းလုံးမြို့ပေါ်ရှိ အကြမ်းဖက် စစ်တပ် တပ်စွဲနေထိုင်သော လောင်းလုံးမြို့ အထက-စာသင်ကျောင်းကို တော်လှန်ရေး ရဲဘော်များက ဝင်ရောက် စီးနင်းတိုက်ခိုက်ချိန် အကြမ်းဖက် စစ်ကောင်စီ တပ်သားများ ထွက်ပြေးသွားပြီး M-16 ကျည် ၅၀ တောင့်၊ ကျည်ဘောက် ၂ ခု၊ ဓား ၁ လက်၊ ယူနီဖောင်းများသိမ်းဆည်း ရမိကာ ယင်း ဂိတ်စခန်းကို မီးရှို့ရှင်းလင်းခဲ့ကြောင်း သိရှိရသည်။", "အလားတူ လောင်းလုံးမြို့ပေါ်ရှိ အကြမ်းဖက် စစ်တပ် တပ်စွဲထားသော စရဖရုံးနှင့် ကင်းပုန်းဝပ်စောင့်ဆိုင်းနေသည့် နေရာများကိုလည်း တော်လှန်ရေး ရဲဘော်များက လက်နက်ကြီး လက်နက်ငယ်များဖြင့် ဝင်ရောက် ပစ်ခတ်တိုက်ခိုက်ခဲ့ရာ အပြန်အလှန် ပစ်ခတ်မှု ၁ နာရီခန့် ကြာမြင့်ခဲ့ပြီး စစ်ကောင်စီ တပ်သား ၆ ဦး သေဆုံးခဲ့ကြောင်း သိရသည်။", "” ကျွန်တော်တို့ ရဲဘော် ၂ ဦးကျဆုံးတယ်။ လောင်းလုံးမြို့ပေါ်မှာ ရှိတဲ့ စစ်ခွေးတပ်စွဲထားတဲ့ နေရာတွေကို ဝင်တိုက်တာ ၆ ကောင်သေတယ်။ အထက ကျောင်းထဲမှာ တပ်စွဲထားတဲ့ စစ်ခွေးတွေက ပုံမှန်ဆို ၁၅ ကောင်နဲ့ ၂၀ ကောင်ကြားရှိတာ ကျွန်တော်တို့ ဝင်တိုက်တော့ အကုန်ထွက်ပြေးကုန်ကြတယ်။ အဲစစ်ခွေးဂိတ်ကိုတော့ မီးရှို့ ရှင်းလင်းခဲ့တယ်” ဟု လောင်းလုံးမြို့နယ် PDF မှ တာဝန်ရှိသူ တစ်ဦးကပြောဆိုသည်။"]
https://yktnews.com/2023/05/104472/	လောင်းလုံးမြို့ပေါ်ရှိ လဝကရုံး၊ စရဖရုံးနှင့် ရဲစခန်းတို့ကို တပြိုင်နက်တည်း PDF က ဝင်ရောက် ပစ်ခတ်မှုတွင် Non-CDM ဒုလဝက ဦးစီးမှူး သိန်းမင်း လတ် သေဆုံး	["လောင်းလုံးမြို့ပေါ်ရှိ လဝကရုံး၊ စရဖရုံးနှင့် ရဲစခန်းတို့ကို တပြိုင်နက်တည်း PDF က ဝင်ရောက် ပစ်ခတ်မှုတွင် Non-CDM ဒုလဝက ဦးစီးမှူး သိန်းမင်း လတ် သေဆုံး", "ရန်ကုန်၊ မေ ၂၆", "တနင်္သာရီတိုင်း၊ လောင်းလုံးမြို့ပေါ်ရှိ လဝကရုံး၊ စရဖရုံးနှင့် ရဲစခန်းကို တပြိုင် နက်တည်း ဝင် ရောက်စီးနင်းတိုက်ခိုက်ခဲ့ရာ Non-CDM ဒုလဝကမှူး သိန်းမင်း လတ် သေဆုံးခဲ့ကြောင်း ထားဝယ်ပြောက်ကျား တပ်ဖွဲ့(Guerilla Dawei) က ပြော သည်။", "မေလ၂၃ ရက်နေ့ မွန်းတည့် ၁၂ နာရီခန့်အချိန် လောင်းလုံးမြို့ပေါ်ရှိ အဆိုပါရုံး ၃ ခုကို ဝင်ရောက်စီးနင်းခဲ့ ခြင်းဖြစ်ပြီး လဝကရုံးအားဝင်ရောက်စီးနင်းမှုတွင် လဝက ဦးစီးမှူးမှာ ခုခံပစ်ခတ်ကာ ထွက်ပြေးလွတ်မြောက်သွား ပြီး ဒုလဝက မှူး သိန်းမင်းလတ်မှာ ပြတင်းပေါက်မှ ခုန်ထွက်ရန်ကြိးစား နေချိန် ပစ်ခတ် ရှင်းလင်း ခဲ့လိုက်ကြောင်း သိရသည်။", "“ရဲစခန်းကို 79 ၊ ၄၀ မမ လက်လုပ်သေနတ်တွေနဲ့ ပစ်ခတ်ခဲ့ပါတယ်၊ ခွေးတွေ ဘက်ကတော့ မောင်းပြန် တွေနဲ့ ရမ်းသမ်းပစ် ခတ်တာရှိခဲ့တယ်ဗျ၊ စရဖရုံးကို ဝင်ပစ်ခတ်ချိန်မှာတော့ အ ပြန်အလှန်ပစ်ခတ်မှုက တော်အပြင်းထန်တယ်၊ အင်အား မမျှလို့ ပြန်ဆုတ်လာခဲ့ရတာ၊ လဝကရုံးကို ဝင်စီးတဲ့အချိန်မှာ လဝက ဦးစီးမှူးက ပစ္စတိုနဲ့ ပြန်ပစ်လို့ ကျနော်တို့ ရဲဘော်တစ်ဦး ထိခိုက်ခဲ့တယ်၊” ဟု Guerilla Dawei တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ် သတင်း ဌာနထံသို့ ပြောကြား သည်။", "ထို့အပြင် စရဖရုံးနှင့် လောင်းလုံးမြို့မရဲစခန်းအား ချဉ်းကပ်ပြီး ၄၀ မမ ဗုံးသီး လောင် ချာဖြင့် ပစ်ခတ်ခဲ့ရာ ပစ်မှတ်ကို ထိမှန်ခဲ့ပြီး အပြန်အလှန် ပစ်ခတ်မှု ဖြစ်ခဲ့ကြောင်း၊ လက်နက်အင်အား ကွာဟသဖြင့် ပြည်သူ့ကာ ကွယ်ရေး ရဲဘော်တစ်ဦး ကျည်ထိမှန်ဒဏ်ရာ မစိုးရိမ်ရ ရရှိခဲ့ကြောင်း၊ ယင်းရဲစခန်းနှင့် စရဖရုံးကို ပစ် ခတ်တိုက်ခိုက်မှုအတွင်း အကြမ်းဖက်စစ်သား ထိ ခိုက်သေဆုံးမှု မသိရသေးဟု ဆိုသည်။", "အဆိုပါတိုက်ခိုက်မှုကို ထားဝယ်နဂါးတပ်ခွဲ ၁ Guerilla Dawei -ထားဝယ် ပြောက် ကျားတပ်ဖွဲ့ နှင့် ထား ဝယ်နဂါး တပ်ခွဲ ၅ တို့က နန်းထိုက် အောင်စစ် ဆင်ရေး အဖြစ် ပူးပေါင်းတိုက်ခိုက်ခဲ့ခြင်းဖြစ်ပြီး မြို့နေ ပြည်သူလူထုနှင့် လုံးဝ(လုံးဝ) သက်ဆိုင်ခြင်းမရှိပါကြောင်း အသိပေးထုတ်ပြန်ထားသည်။", "ထိုသို့ ထုတ်ပြန်အသိပေးထားသော်လည်း အကြမ်းဖက်စစ်ကောင်စီတပ်ဖွဲ့က မြို့ ပေါ် နေပြည်သူ ၄ ဦးကို ဖမ်းဆီးသွားခဲ့ကြောင်း သိရှိရသည်။", "တိုက်ပွဲဖြစ်စဉ်အတွင်း သေဆုံးသွားသော ဒုလ၀ကမှူး သိန်းမင်းလတ်သည် အသက် ၄၅ နှစ်အရွယ်ရှိပြီး မွန်ပြည်နယ် ၊ ဘီးလင်းမြို့မှ ဖြစ်ကြောင်း၊ ၎င်း၏ ရုပ်အလောင်းကို မေလ ၂၅ ရက်နေ့တွင် သဂြိုလ်ခဲ့ကြောင်း သိရှိရသည်။"]
https://yktnews.com/2024/11/192505/	လောင်းလုံးမြို့မ ရဲစခန်းကို ဝင်ရောက် တိုက်ခိုက်မှု စစ်ကောင်စီ တပ်သား ၃ ဦးသေဆုံး	["လောင်းလုံးမြို့မ ရဲစခန်းကို ဝင်ရောက် တိုက်ခိုက်မှု စစ်ကောင်စီ တပ်သား ၃ ဦးသေဆုံး", "ရန်ကုန်၊ နိုဝင်ဘာ ၁၈", "တနင်္သာရီတိုင်း၊ လောင်းလုံးမြို့မ ရဲစခန်းကို ဝင်ရောက် တိုက်ခိုက်ရာ အကြမ်းဖက် စစ်ကောင်စီ တပ်သား ၃ ဦးသေဆုံးခဲ့ကြောင်း Guerilla Dawei (ထားဝယ်မြို့ပြ ပြောက်ကျားတပ်ဖွဲ့)မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာကို ပြောဆိုသည်။", "နိုဝင်ဘာလ ၁၃ ရက်နေ့ နံနက် ၈ နာရီခန့်တွင် လောင်းလုံးမြို့နယ်၊ လောင်းလုံးမြို့မ ရဲစခန်းအတွင်းရှိ အကြမ်းဖက် စစ်ကောင်စီတပ်သားများကို Guerrilla Dawei တပ်ဖွဲ့မှ တော်လှန်ရေး ရဲဘော်များက ထားဝယ် ပလဖ ၏ မြို့ပြစစ်ဆင်ရေး အဖြင့် လက်နက်ကြီး၊ လက်နက်ငယ်များဖြင့် အနီးကပ်ဝင်ရောက်တိုက်ခိုက်ခဲ့ကြောင်း သိရသည်။", "အဆိုပါ ပစ်ခတ်မှုသည် မိနစ် ၂၀ ခန့်ကြာမြင့်ခဲ့ပြီး Guerrilla Dawei တပ်ဖွဲ့က ပစ်ခတ်သော ၄၀ မမ ဗုံးသီး ထိမှန်ပြီး အကြမ်းဖက် စစ်ကောင်စီ တပ်သား ၃ ဦး သေဆုံးကာ ၅ ဦးခန့် ထိခိုက်ဒဏ်ရာ ရရှိခဲ့ကြောင်း ၊ တိုက်ခိုက်မှု အတွင်း အကြမ်းဖက် စစ်ကောင်စီတပ်သားများ ပစ်ခတ်သော ကျည်ထိမှန်ပြီး ပြည်သူ ၁ ဦး ထိခိုက် ဒဏ်ရာရရှိခဲ့ကြောင်း သိရှိရသည်။", "“အဲတိုက်ခိုက်မှု စစ်ခွေး ၃ ကောင်သေတယ်။ ၅ ကောင်လောက် ဒဏ်ရာရတယ်။ စစ်ရေးအခြေအနေ ပိုမို အားကောင်းလာတဲ့အတွက် ပြည်သူများအနေနဲ့ အကြမ်းဖက် စစ်ကောင်စီတပ်သားများ ရှိရာနေရာတွေကို လုံးဝမသွားလာကြဖို့ မေတ္တာရပ်ခံပါတယ်” ဟု Guerilla Dawei (ထားဝယ်မြို့ပြ ပြောက်ကျားတပ်ဖွဲ့)မှ တာဝန်ရှိသူ တစ်ဦးက ပြောဆိုသည်။", "Guerrilla Dawei တပ်ဖွဲ့သည် စစ်ရေးပိုမိုအရှိန်မြှင့် လုပ်ဆောင်မည်ဖြစ်၍ ပြည်သူများအနေဖြင့် အကြမ်းဖက် စစ်ကောင်စီတပ် စခန်းများကို သွားလာခြင်းမပြန်လုပ်ရန်နှင့် မိမိရောက်ရှိနေသော နေရာ အနီးပတ်ဝန်းကျင်၌ ပစ်ခတ်သံများကြားရပါက ထွက်ပြေးခြင်း၊ စူးစမ်းခြင်း မပြုလုပ်ဘဲ နီးစပ်ရာ အဆောက်ဦးကို အကာကွယ်ယူ၍ မြေကြီးတွင် မှောက်လျှက်အနေထားဖြင့် နေပေးကြပါရန် မေတ္တာရပ်ခံကြောင်း Guerrilla Dawei (ထားဝယ်မြို့ပြ ပြောက်ကျားတပ်ဖွဲ့)မှ တာဝန်ရှိသူ တစ်ဦးက ဆက်လက်ပြောဆိုသည်။"]
https://yktnews.com/2023/12/136179/	လောင်းလုံးမြို့မ ရဲစခန်းတွင် ကျေးရွာ ၂ ရွာမှ ခိုးယူလာသည့် ပြည်သူပိုင် ပစ္စည်းများကို ဝေစုခွဲနေသော စစ်ကောင်စီ တပ်သားများကို ဒရုန်းဖြင့် ဗုံးကျဲ တိုက်ခိုက်မှု ၃ ဦးသေဆုံး	["လောင်းလုံးမြို့မ ရဲစခန်းတွင် ကျေးရွာ ၂ ရွာမှ ခိုးယူလာသည့် ပြည်သူပိုင် ပစ္စည်းများကို ဝေစုခွဲနေသော စစ်ကောင်စီ တပ်သားများကို ဒရုန်းဖြင့် ဗုံးကျဲ တိုက်ခိုက်မှု ၃ ဦးသေဆုံး", "ရန်ကုန်၊ ဒီဇင်ဘာ ၁၇", "တနင်္သာရီတိုင်း၊ လောင်းလုံးမြို့နယ်၊ လောင်းလုံးမြို့မရဲစခန်း အတွင်းတွင် ကျေးရွာ ၂ ရွာမှ ခိုးယူလာသည့် ပြည်သူပိုင် ပစ္စည်းများကို ဝေစုခွဲနေသော စစ်ကောင်စီ တပ်သားများကို ဒရုန်းဖြင့် ဗုံးကျဲ တိုက်ခိုက်ရာ ၃ ဦးသေဆုံးခဲ့ကြောင်း လောင်းလုံးမြို့နယ် PDF တပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ်မီဒီယာသို့ ပြောဆိုသည်။", "ဒီဇင်ဘာလ ၁၅ ရက် နံနက် ၆ နာရီခန့်က လောင်းလုံးမြို့နယ် အောက်ပိုင်းရှိ စစ်ပြဲကျေးရွာနှင့် ပြင်း ထိန်းကျေးရွာကို အကြမ်းဖက်စစ်ကောင်စီတပ်သားများက စစ်ကြောင်းထိုးဝင်ရောက်ခဲ့ပြီး ပြည်သူ များထံမှ ရွှေ၊ ငွေ နှင့် ဆိုင်ကယ် ၂၇ စီးကို မတရားယူဆောင်သွားကာ လောင်းလုံးမြို့မရဲစခန်းသို့ ပြန်လည်ရောက်ရှိပြီး စုဝေးကာ ဝေစုခွဲနေစဉ် ဒရုန်းဖြင့် ဗုံးကျဲတိုက်ခိုက်ခဲ့ခြင်းဖြစ်ကြောင်း သိရ သည်။", "ထိုသို့ ဗုံးကျဲတိုက်ခိုက်မှုကြောင့် ရဲတပ်သား ၁ ဦး၊ စစ်ကောင်စီတပ်ဖွဲ့ဝင် ၂ ဦး စုစုပေါင်း ၃ ဦးသေဆုံး ပြီး ၈ ဦးအပြင်းအထန် ဒဏ်ရာရရှိခဲ့ကြောင်း သိရသည်။", "” သေသွားတဲ့ ရဲအမည်က ဇင်မင်းကို လောင်းလုံးရဲစခန်းကပါ။ ကျန်တဲ့ ၂ ကောင်က ပျူစောထီးလား စစ်ခွေးလား မသိရသေးဘူး။ ၈ ကောင်ကတော့ ပြင်းထန် ဒဏ်ရာရတယ်” ဟု လောင်းလုံးမြို့နယ် PDF တပ်ဖွဲ့မှ တာဝန်ရှိသူ တစ်ဦးက ပြောဆိုသည်။", "လောင်းလုံးမြို့နယ်နေ ပြည်သူများအနေဖြင့် တစ်နိုင်ငံလုံး စစ်ရေးအရှိန်မြင့် ဆောင်ရွက်နေ သည့် အချိန်ဖြစ်သောကြောင့် တိုက်ပွဲများအချိန်အခါမရွေး ဖြစ်ပေါ်လာနိုင်သည့်အတွက် စစ်ရေး သတိဖြင့် သွားလာနေထိုင်ကြရန် လောင်းလုံးမြို့နယ် PDF က အသိပေး ထုတ်ပြန်ထားသည်။"]
https://yktnews.com/2023/12/134885/	လောင်းလုံးမြို့မ ရဲစခန်းနှင့် စရဖ ရုံးကို ဝင်ရောက် တိုက်ခိုက်မှု စစ်တပ်ဘက်မှ ၂ ဦးသေဆုံး	["လောင်းလုံးမြို့မ ရဲစခန်းနှင့် စရဖ ရုံးကို ဝင်ရောက် တိုက်ခိုက်မှု စစ်တပ်ဘက်မှ ၂ ဦးသေဆုံး", "ရန်ကုန်၊ ဒီဇင်ဘာ ၇", "တနင်္သာရီတိုင်း၊ လောင်းလုံးမြို့မ ရဲစခန်းနှင့် စရဖ ရုံးကို ဝင်ရောက် တိုက်ခိုက်ရာ စစ်တပ်ဘက်မှ ၂ ဦးသေဆုံးခဲ့ကြောင်း လောင်းလုံး PDF တပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဒီဇင်ဘာလ ၆ ရက်နေ့ နံနက် အစောပိုင်း ၄ နာရီ ၃၀ မိနစ်ခန့်တွင် လောင်းလုံးမြို့ပေါ်ရှိ လောင်းလုံးမြို့မရဲစခန်း နှင့် စစ်ဘက်ဆိုင်ရာ လုံခြုံရေးရုံး (စရဖရုံး) တို့၌ တပ်စွဲထားသော စစ်ကောင်စီ တပ်သားများကို လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့-LLPDF နှင့် ထားဝယ်နဂါးတပ်ခွဲ ၅ တို့က ဝင်ရောက် စီးနင်းတိုက်ခိုက်ခဲ့ကြောင်း သိရသည်။", "“စစ်ခွေး ၂ ကောင်သေပြီး ၂ ကောင် ဒဏ်ရာပြင်းထန်တယ်။ လက်နက်ခဲယမ်း သိမ်းဆည်း ရမိတာတော့မရှိဘူး။ တိုက်ခိုက်ပြီးတာနဲ့ ပြန်လည်း ဆုတ်ခွာ လာခဲ့တာ” ဟု လောင်းလုံး PDF တပ်ဖွဲ့မှ တာဝန်ရှိသူ တစ်ဦးက ပြောဆိုသည်။", "အဆိုပါ တိုက်ခိုက်မှုသည် မိနစ် ၃၀ ခန့် ကြာမြင့်ခဲ့ပြီး အကြမ်းဖက် စစ်တပ်ဘက်မှ ၂ ဦး သေဆုံးကာ ၂ ဦးပြင်းထန် ဒဏ်ရာရရှိခဲ့ကြောင်း၊ တော်လှန်ရေး ရဲဘော်များ ထိခိုက်မှုမရှိ ဘေးကင်းစွာ ဆုတ်ခွာ နိုင်ခဲ့ကြောင်း သိရှိရသည်။", "လောင်းလုံးမြို့နယ်နေ ပြည်သူများအနေဖြင့် တစ်နိုင်ငံလုံး စစ်ရေးအရှိန်မြင့် ဆောင်ရွက်နေသည့် အချိန်ဖြစ်သောကြောင့် တိုက်ပွဲများ အချိန်အခါမရွေး ဖြစ်ပေါ်လာနိုင်သည့် အတွက် စစ်ရေး သတိဖြင့် သွားလာ နေထိုင်ကြပါရန် လောင်းလုံး PDF က အသိပေး ထုတ်ပြန်ထားသည်။"]
https://yktnews.com/2023/07/115602/	လောင်းလုံးမြို့ရှိ လက်နက်ကိုင် သင်္ကန်းဝတ် ၂ ဦး နှင့် ပျူစောထီး ၆ ဦးကို PDF တပ်ဖွဲ့က ဖမ်းဝရမ်းထုတ်	["လောင်းလုံးမြို့ရှိ လက်နက်ကိုင် သင်္ကန်းဝတ် ၂ ဦး နှင့် ပျူစောထီး ၆ ဦးကို PDF တပ်ဖွဲ့က ဖမ်းဝရမ်းထုတ်", "ရန်ကုန်၊ ဇူလိုင် ၃၀", "တနင်္သာရီတိုင်း၊ လောင်းလုံးမြို့တွင် လက်နက်ကိုင် သင်္ကန်းဝတ် ၂ ဦး နှင့် ပျူစောထီး ၆ ဦးကို ဖမ်းဝရမ်းထုတ်ထားကြောင်း လောင်းလုံးမြို့နယ် LLPDF တပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဇူလိုင်လ ၃၀ ရက်နေ့တွင် အဆိုပါ လက်နက်ကိုင် သင်္ကန်းဝတ် ၂ ဦး နှင့် ပျူစောထီး ၆ ဦးကို LLPDF တပ်ဖွဲ့က ဖမ်းဝရမ်းထုတ်ခဲ့ကြောင်း၊ ယင်း သင်္ကန်းဝတ်နှင့် ပျူစောထီး ၈ ဦးသည် အကြမ်းဖက် စစ်တပ်နှင့်အတူ ကျေးရွာများကို စစ်ကြောင်းထိုးခြင်း၊ ပြည်သူ့ပစ္စည်းများကို ဖျက်ဆီးခြင်းတို့ အတူတကွ လိုက်ပါ လုပ်ဆောင်ခဲ့ကြကြောင်း၊ စစ်ကြောင်းထိုးရာတွင် ပျူစောထီးများက စစ်သား ယူနီဖောင်းများ ဝတ်ဆင်ခဲ့ကြပြီး ဘုန်းကြီး ၂ ပါးသည်လည်း လက်နက်များ ကိုင်၍ လိုက်ပါခြင်းတို့ ပြုလုပ်ခဲ့ကြခြင်းဖြစ်ကြောင်း သိရသည်။", "” သူတို့ကို ဖမ်းဝရမ်းထုတ်တာပေါ့။ အခုသူတို့တွေ လောင်းလုံး နယ်မြေထဲ မရှိတော့ဘူး ဘယ်ပြေးကုန်ပြီလည်းမသိဘူး။ သူတို့ကို ဘယ်လို ဆက်လက် အရေးယူမယ်ဆိုတာ ဖမ်းဆီးရပြီးမှပဲ ဆက်လက် ထုတ်ပြန်မယ်” ဟု လောင်းလုံးမြို့နယ် LLPDF တပ်ဖွဲ့မှ တာဝန်ရှိသူ တစ်ဦးကပြောဆိုသည်။", "အဆိုပါ သင်္ကန်းဝတ်နှင့် ပျူစောထီး ၈ ဦးမှာ ဦးဓမ္မာစာရ နခံတောဘုန်းကြီးကျောင်း (သုဘရာဇာ ဒေါက်တာကိုလူချော – Facebook အကောင့်ပိုင်ရှင်) ၊ ခမောင်းတောင်ကျောင်းထိုင်ဆရာတော် ဦးစိန္တိတ၊ ဦးသိန်းလွန်(ခ) ဖိုးကျော့ခိုင်၊ ဦးစိုးတစ်၊ ဦးမွန်အေးနှင့် သား၊ ဒေါ်အုန်းကြွယ်၊ နော်မှတ်တို့ ဖြစ်ကြောင်း၊ ၎င်းတို့ ၈ ဦးကို LLPDF တပ်ဖွဲ့က စစ်တပ်နှင့် မပူးပေါင်းရန် စာပေးပို့ခြင်း၊ ဖုန်းဆက်၍ သတိပေးတားမြစ်ခြင်းတို့ လုပ်ဆောင်ခဲ့သော်လည်း လိုက်နာခြင်းမရှိဘဲ အကြမ်းဖက်စစ်တပ် စစ်ကြောင်းထိုးရာတွင် ပူးပေါင်းသွားလာခြင်း ပြုလုပ်ခဲ့ခြင်းဖြစ်ကြောင်း သိရှိရသည်။", "လက်ရှိချိန်တွင် အဆိုပါ သင်္ကန်းဝတ် ၂ ဦး နှင့် ပျူစောထီး ၆ ဦးသည် အကြမ်းဖက် စစ်တပ်မှ ၎င်းတို့ကို လုံခြုံရေးအပြည့်အဝမပေးနိုင်ခြင်းတို့ကြောင့် ထိုင်းနိုင်ငံသို့ ထွက်ပြေးတိမ်းရှောင်ရန် လုပ်ဆောင်နေကြကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ဆက်လက်ပြောဆိုသည်။"]
https://yktnews.com/2024/07/175915/	လောင်းလုံးမြို့၊ လားဘုံးတောင်ရေဒါစခန်းသို့ လာသည့် စစ်တပ်စစ်ကြောင်းကို တိုက်ခိုက်မှု တော်လှန်ရေးတပ်ဖွဲ့ဝင် ၁ ဦးကျဆုံး	["လောင်းလုံးမြို့၊ လားဘုံးတောင်ရေဒါစခန်းသို့ လာသည့် စစ်တပ်စစ်ကြောင်းကို တိုက်ခိုက်မှု တော်လှန်ရေးတပ်ဖွဲ့ဝင် ၁ ဦးကျဆုံး", "ရန်ကုန်၊ ဇူလိုင် ၂၇", "တနင်္သာရီတိုင်း၊ လောင်းလုံးမြို့နယ်တွင် အကြမ်းဖက် စစ်တပ် စစ်ကြောင်းကို ၂ ကြိမ် တိုက်ခိုက်ခဲ့ရာ စစ်တပ်ဘက်မှ ထိခိုက်သေဆုံးမှုရှိပြီး PDF တပ်ဖွဲ့ဝင် ၁ ဦး ကျဆုံးခဲ့ကြောင်း လောင်းလုံး PDF မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇူလိုင်လ ၁၉ ရက် နေ့က လောင်းလုံးမြို့မှ လားဘုံးတောင်ရေဒါစခန်းသို့လာသည့်အကြမ်းဖက် စစ်တပ် စစ်ကြောင်းတို လျှပ်တပြက် ပစ်ခတ်တိုက်ခိုက်ခဲ့ရာ အပြန်အလှန် ပစ် ခတ်တိုက်ပွဲ ၁၀ မိနစ် ခန့် ဖြစ်ပွားခဲ့ကြောင်း၊ ပြည်သူ့ကာ ကွယ်ရေးပူးပေါင်းတပ်ဖွဲ့ဝင်များ အထိအခိုက်မရှိ ပြန်လည်ဆုတ်ခွာနိုင်ခဲ့ ကြောင်း၊ ယင်းတိုက်ခိုက်မှုအတွင်း အကြမ်းဖက်စစ်တပ်က ပစ်ခတ်သည့် ကျည်ထိမှန်ကာ ပြည်သူ တစ်ဦး ထိခိုက်ဒဏ်ရာရရှိခဲ့ကြောင်း သိရသည်။", "ထို့နောက် မွန်းလွဲ ၁ နာရီခွဲခန့်တွင် ဆက်လက်ထွက်ခွာလာသည့် အကြမ်းဖက်စစ်တပ် စစ်ကြောင်း ကို ကြယ်တောင်အရောက် တော်လှန်ရေးပူးပေါင်းတပ်ဖွဲ့က ထပ်မံတိုက်ခိုက်ခဲ့ကြောင်း၊ အပြန်အလှန်ပစ်ခတ် တိုက်ပွဲ ၁ နာရီခန့်ဖြစ်ခဲ့ပြီး အကြမ်းဖက် စစ်သားများထိခိုက်သေဆုံးမှုရှိပြီး အတိအကျသိရှိနိုင်ရန် စုံစမ်းနေဆဲဖြစ်ကြောင်း၊ ယင်းတိုက်ပွဲအတွင်း ပြည်သူ့ကာကွယ်ရေးပူးပေါင်းတပ်ဖွဲ့မှ ရဲဘော်တစ်ဦး ကျဆုံးခဲ့ပြီး တစ်ဦးဒဏ်ရာရရှိခဲ့ကြောင်း သိရသည်။", "“အခုနောက်ပိုင်း စစ်တပ်က စစ်ကြောင်းတွေ လှုပ်ရှားမှုများလာတယ်။ လက်နက် ရိက္ခာအင်အားတွေ ပြန်လည်ဖြည့်တင်းနေပြီး စစ်မှုထမ်း သင်တန်းဆင်းတွေ မြေပြင်မှာ အသုံးပြုလာတယ်။ နောက်ပိုင်းမှာ မြို့နယ်အတွင်း တိုက်ပွဲဖြစ်ပွားမှု ခပ်စိပ်စိပ်ဖြစ်လာနိုင်တယ်။ ပြည်သူတွေကိုတော့ အမြဲတမ်း စစ်ရေးသတိရှိဖို့ပြောချင်ပါတယ်” ဟု လောင်းလုံးမြို့နယ် PDF မှ တာဝန်ရှိသူတစ်ဦးက ပြောဆိုသည်။", "အဆိုပါ တိုက်ခိုက်မှုကို လောင်းလုံးမြို့နယ်ပြည်သူ့ကာကွယ်ရေးတပ်ဖွဲ(ပကဖ) နှင့် ထား၀ယ်ခရိုင် တပ်ရင်း ၁ ၊ နွေဦးပြောက်ကျားတပ်ဖွဲ့၊ ဖယ်ဒရယ်ဓူဝံကြယ်တပ်ဖွဲ့နှင့် ကျောင်းသားတော် လှန်ရေး တပ်ဖွဲ့တို့ ပူးပေါင်း တိုက်ခိုက်ခဲ့ခြင်းဖြစ်ကြောင်း သိရသည်။"]
https://yktnews.com/2024/01/140361/	လောင်းလုံးရှိ စစ်ဘေး မီးဘေးသင့်ပြည်သူများကို လောင်းလုံး ပကဖ စစ်ဘေးရှောင်စီမံခန့်ခွဲရေးအဖွဲ့က စားသောက်ကုန်များ ထောက်ပံ့	["လောင်းလုံးရှိ စစ်ဘေး မီးဘေးသင့်ပြည်သူများကို လောင်းလုံး ပကဖ စစ်ဘေးရှောင်စီမံခန့်ခွဲရေးအဖွဲ့က စားသောက်ကုန်များ ထောက်ပံ့", "ရန်ကုန်၊ ဇန်နဝါရီ ၁၆", "ထားဝယ်ခရိုင် လောင်းလုံးမြို့နယ်အတွင်း စစ်ကောင်စီ၏ စစ်ကြောင်းထိုးမှုကြောင့် နေရပ်စွန့်ခွာ ထွက်ပြေးတိမ်းရှောင်နေကြရသော မီးဘေး စစ်ဘေးသင့်ပြည်သူများအတွက် ဆန်၊ ဆီ ၊ နှင့် အခြေခံစားသောက်ကုန်များကို လောင်းလုံး ပကဖ စစ်ဘေးရှောင်စီမံခန့်ခွဲရေးအဖွဲ့ က ထောက်ပို့ပြည်သူများ၏ ထောက်ပို့မှုများနှင့်အတူ သွားရောက် ထောက်ပံ့ခဲ့ကြောင်း သိရှိရသည်။"]
https://yktnews.com/2024/01/140168/	လောင်းလုံးရှိ စစ်ဘေးရှောင်ပြည်သူများအား အခြေခံစားသောက်ကုန်များ ထောက်ပံ့လှူဒါန်း	["လောင်းလုံးရှိ စစ်ဘေးရှောင်ပြည်သူများအား အခြေခံစားသောက်ကုန်များ ထောက်ပံ့လှူဒါန်း", "ရန်ကုန်၊ဇန်နဝါရီလ ၁၅", "လောင်းလုံးရှိ နေအိမ် မီးရှို့ဖျက်ဆီးခံရသည့် မိသားစုများအပါအဝင် နေရပ်စွန့်ခွာ ထွက်ပြေးတိမ်းရှောင်နေကြရသည့် လောင်းလုံးနယ်ထဲရှိ စစ်ဘေးသင့်ပြည်သူများအတွက် ထားဝယ်ခရိုင် ဒီမိုကရေစီအရေးလှုပ်ရှားမှု သပိတ်ကော်မတီ၊ လူမှုကူညီရေးဆပ်ကော်မတီက ဦးဆောင်ပြီး ဆန်၊ ဆီ ၊ ကြက်သွန်၊ ခေါက်ဆွဲ စတဲ့အခြေခံစားသောက်ကုန်တွေနဲ့ အဝတ်အထည်အချို့ သွားရောက်ထောက်ပံ့လှူဒါန်းခဲ့ကြသည်။"]
https://yktnews.com/2023/07/115212/	လောင်းလုံးရှိ ထားဝယ်စိုက်ပျိုးရေးသိပ္ပံကျောင်းမှ ဆရာ၊ ဆရာမ ၆ ဦးကို ဖမ်းဆီးခြင်းမဟုတ်ဘဲ CDM ဝင်ကြသဖြင့် လွတ်မြောက်နယ်မြေသို့ ပို့ဆောင်လိုက်ပြီဟု LLPDF ပြော	["လောင်းလုံးရှိ ထားဝယ်စိုက်ပျိုးရေးသိပ္ပံကျောင်းမှ ဆရာ၊ ဆရာမ ၆ ဦးကို ဖမ်းဆီးခြင်းမဟုတ်ဘဲ CDM ဝင်ကြသဖြင့် လွတ်မြောက်နယ်မြေသို့ ပို့ဆောင်လိုက်ပြီဟု LLPDF ပြော", "ရန်ကုန်၊ ဇူလိုင် ၂၈", "တနင်္သာရီတိုင်း လောင်းလုံးမြို့နယ် စခန်းကြီးရွာရှိ ထားဝယ် စိုက်ပျိုးရေးသိပ္ပံကျောင်းရှိ CDM ဝင်ရန် သဘောတူသည့် ကျောင်းအုပ်ဆရာမကြီးအပါအဝင် ဆရာ ဆရာမ ၆ ဦးနှင့် ကလေးငယ်တစ်ဦးကို လွတ်မြောက်နယ်မြေသို့ ပို့ဆောင်ပေးခဲ့ကြောင်း လောင်းလုံးမြို့နယ်ပြည်သူ့ကာကွယ်ရေးတပ်ဖွဲ့ (LLPDF) က ဇူလိုင် ၂၇ ရက်နေ့တွင်သတင်းထုတ်ပြန်သည်။", "Non – CDM ဝန်ထမ်းများကို ဇွန်လ နောက်ဆုံး CDM ဝင်ရန် သတိပေးတောင်းဆိုခဲ့သော်လည်း ထားဝယ်စိုက်ပျိုးရေးသိပ္ပံကျောင်းမှ ဆက်ဖွင့်ထားသည့်အတွက် ဇူလိုင် ၂၀ ရက်နေ့တွင် ကျောင်းအုပ်ကြီးနှင့် သွားရောက်ဆွေးနွေးစဉ် ပညာရေးဝန်ထမ်းများက LLPDF ထံ ပူးပေါင်းလိုသည်ဟု ပြောကြားသည့်အတွက် သွားရောက်ခေါ်၍ လွတ်မြောက်နယ်မြေသို့ ပို့ဆောင်ခြင်း ဖြစ်ကြောင်း ‌ သိရှိရသည်။", "CDM အဖြစ် ပူးပေါင်းလာသူများမှာ ကျောင်းအုပ်ကြီးဒေါ်မြင့်မြင်ခိုင်နှင့် ခင်ပွန်း လက်ထောက်ကထိက ဦးနိုင်ဝင်း၊ သားဖြစ်သူ မောင်အောင်ဟိန်းခန့်၊ ဒုကျောင်းအုပ်ကြီး ဦးခင်မောင်ထွေး၊ ဒေါ်သန္တာအေး(လထ-ကထိက)၊ ဦးနေဆန်း(ကွင်းဆင်းလက်ထောက်)နှင့် နော်ဖြူဖြူသန့်(ကွင်းဆင်းလက်ထောက်) တို့ပါဝင်ကြောင်း သိရှိရသည်။", "ထားဝယ်စိုက်ပျိုးရေးသိပ္ပံကျောင်းဝင်းထဲသို့ LLPDF အဖွဲ့ဝင်ရောက်ချိန်တွင် ထွက်ပြေးသည့် ကျောင်းသား၊ ကျောင်းသူများကို တုတ်နှင့် ၂ ချက်စီရိုက်၍ အပြစ်ပေးခဲ့ကြောင်း ၊ ထိုဖြစ်စဉ်အတွင်း ကျောင်းသူတစ်ဦး လက်စွပ်ပျောက်ဆုံးတစ်ကွင်းပျောက်ဆုံးခဲ့၍ တပ်ဖွဲ့ဝင်များပါသည့် ပိုက်ဆံ စုဆောင်း၍ ပြန်ပေးခဲ့ကြောင်း သိရှိရသည်။", "လောင်းလုံးမြို့နယ်အတွင်းတွင် စစ်ကောင်စီတပ်ဘက်က အင်အားအများအပြားနှင့် စစ်ကြောင်းထိုး၍ တိုက်ပွဲရက်ဆက်ဖြစ်နေသည့်အတွက် CDM ဝင်သည့် ဆရာ၊ ဆရာမများကို ပို့ဆောင်ဖို့အချိန်အနည်းငယ်နှောင့်နှေးခဲ့ရပြီး လုံခြုံရေးအရ ယခုမှ ထုတ်ပြန်ခဲ့ခြင်းဖြစ်ကြောင်း ထုတ်ပြန်ချက်တွင် ဖော်ပြခဲ့သည်။", "အကြမ်းဖက်စစ်ကောင်စီကမူ PDF များက ဆရာ၊ ဆရာမများကို ဖမ်းဆီးသွားသည်ဟု ဝါဒဖြန့် သတင်းများဖြန့်ချိခဲ့သော်လည်း လက်တွေ့တွင်မူ PDF များက ဖမ်းဆီးခြင်းမဟုတ်ဘဲ ကျောင်းဆရာ၊ ဆရာမများကို လွတ်မြောက် နယ်မြေသို့ ဘေးကင်းစွာဖြင့် ပို့ဆောင်ခြင်းဖြစ်ကြောင်း သိရှိရသည်။", "ဓာတ်ပုံ- ထားဝယ်စိုက်ပျိုးရေးသိပ္ပံကျောင်း။ (ပုံအဟောင်းဖြစ်ပါသည်။)"]
https://yktnews.com/2023/01/78625/	လောင်းလုံးရှိ ပျူစောထီး စခန်းများကို PDF တပ်ဖွဲ့က သိမ်းပိုက်၊ ငဖဲတွင် စစ်ကား တစ်စီးကို မိုင်းဆွဲတိုက်ခိုက်၊ မြင်းခြံနှင့် မုံရွာတွင် စစ်သားများနှင့် အုပ်ချုပ်ရေးမှူးကို ပစ်ခတ် တိုက်ခိုက်မှု ၁ ဦးသေဆုံး	["လောင်းလုံးရှိ ပျူစောထီး စခန်းများကို PDF တပ်ဖွဲ့က သိမ်းပိုက်၊ ငဖဲတွင် စစ်ကား တစ်စီးကို မိုင်းဆွဲတိုက်ခိုက်၊ မြင်းခြံနှင့် မုံရွာတွင် စစ်သားများနှင့် အုပ်ချုပ်ရေးမှူးကို ပစ်ခတ် တိုက်ခိုက်မှု ၁ ဦးသေဆုံး", "ရန်ကုန်၊ ဇန်နဝါရီ ၁", "တနင်္သာရီတိုင်း၊ လောင်းလုံးမြို့နယ်အတွင်းရှိ အကြမ်းဖက်စစ်တပ် လက်အောက်ခံ ပျူစောထီးများ ခြေကုပ်စခန်းများကို လောင်းလုံးမြို့နယ်ပြည်သူ့ကာကွယ်ရေးတပ်ဖွဲ့ထံမှ သိရသည်။", "ဒီဇင်ဘာလ ၃၁ ညပိုင်းတွင် လောင်းလုံးမြို့နယ်ပြည်သူ့ကာကွယ်ရေး တပ်ဖွဲ့ဝင် များမှ အကြမ်းဖက်စစ်တပ် လက်အောက်ခံ ပျူစောထီးများ ခြေကုပ်စခန်းများနှင့် ပျူစောထီးခေါင်းဆောင်နေအိမ်အချို့ကို ဝင်ရောက်စီးနင်းရှာဖွေခဲ့ရာ စစ်ရေး မှတ်တမ်းများ၊ မဘသ အဖွဲ့မှတမ်းများ၊ ပျူစောထီးအဖွဲ့ဝင်မှတ်များ၊ လက်လုပ်လက်နက်များနှင့် စစ်အ သုံး အဆောင် ပစ္စည်းများ သိမ်းဆည်းရရှိခဲ့ကြောင်းသိရသည်။", "ယင်းသို့ ဝင်ရောက် ရှင်းလင်းစဥ် ပျူစောထီးအဖွဲ့ဝင် စာရင်းဇယားများ၊ ထားဝယ်မျိုးချစ်တပ်မတော်နှင့် ပတ်သက်သည့် စာရင်းဇယားများ၊ ၉၆၉ YMBA နှင့် မဘသ အဖွဲ့ဝင် စာရင်းဇယားများ၊ စည်းရုံးရေးမှတ် တမ်းများ၊ ထားဝယ်ခရိုင် ၄ မြို့နယ်ချိတ်ဆက်ဆောင်ရွက်ထားမှု အစီရင်ခံစာများ၊ စစ်ရေးမှတ်တမ်းနှင့် အကြမ်းဖက်စစ်ကောင်စီစစ်ကြောင်းမှတ်တမ်းများ၊ အရေးကြီးမှတ်တမ်းများနှင့် လက်နက်လွှဲပြောင်းမှု မှတ်တံများ သိမ်ဆည်းရရှိခဲ့ကြောင်း သိရသည်။", "ပသစ တံဆိပ်ပါ ပျူစောထီး ယူနီဖောင်းများ၊ တုတ်၊ ဓါး၊ တူမီးလေသေနတ်အပါအဝင် လက် နက် ပစ္စည်း တချို့နှင့် စစ်ရေးအရ ဖော်မပြနိုင်သည့် ထားဝယ် ၄ မြို့နယ် အတွင်း ၎င်းတို့ချိတ်ဆက် လှုပ် ရှားမှု အရေးကြီးစာရွက်စာတမ်းများနှင့် ဓါတ်ပုံမှတ်တမ်း အများအပြားကိုလည်း သိမ်းဆည်းရရှိခဲ့ကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့မှ ထုတ်ပြန်ထားသည်။", "ထို့ပြင် မကွေးတိုင်း၊ ငဖဲမြို့နယ်၊ ဂုတ်ကြီးကျေးရွာနှင့် မြေလတ်ကျေးရွာကြားတွင် ယနေ့ ဇန်နဝါရီလ ၁ ရက် နံနက် ၈ နာရီခွဲခန့်က အကြမ်းဖက်စစ်ကောင်စီကားတစ်စီးကို မိုင်းဆွဲတိုက်ခိုက်ခဲ့ကြောင်း PRA – Magway ထံမှ သိရသည်။", "အမှတ် ၉၀၅ အမြောက်တပ်မှ အကြမ်းဖက်စစ်သားများလိုက်ပါလာသော မော်တော်ယာဉ်ကို ပဒေသာ မိုင်းများဖြင့် ဖောက်ခွဲတိုက်ခိုက်ခဲ့ခြင်းဖြစ်ပြီး အကြမ်းဖက်စစ်ကောင်စီတပ်သား ထိခိုက်သေဆုံးမှုရှိနိုင် သော်လည်း နောက်တွဲအတည်ပြုနိုင်ရန် စုံစမ်းနေဆဲဖြစ်ကြောင်း People’sRevolution Alliance( PRA- Magway) ကထုတ်ပြန်ထားသည်။", "ပြီးခဲ့သည့် နိုဝင်ဘာလ ၁ ရက် နေ့လည် ၁၂ နာရီခန့်ကလည်း ဂုတ်ကြီးကျေးရွာရဲစခန်းမှ လုံခြုံရေးကင်း စစ်ကြောင်းကို ခြုံခိုတိုက်ခိုက်ခဲ့ရာ ရဲတပ်ကြပ်တစ်ဦးသေဆုံးပြီး လက်နက်ခဲယမ်းများ သိမ်းဆည်းရရှိခဲ့ ကြောင်း သိရသည်။", "ထို့ပြင် မန္တလေးတိုင်း၊ မြင်းခြံမြို့နယ် ၊ မြောက်ကုန်းရွာ အကြမ်းဖက်စစ်ကောင်စီခန့် အုပ်ချုပ်ရေးမှူး စန်းမိုးကို ဒီဇင်ဘာလ ၃၀ နေ့လည် ၁၁ နာရီခန့်က ပစ်ခတ်ရှင်းလင်းရာ သေဆုံးသွားကြောင်း နွားထိုးကြီး PDF ထံမှ သိရသည်။", "အဆိုပါစန်းမိုးသည် PDF လှုပ်ရှားမှုများကို ထောက်လှမ်းသတင်းမှုများ လုပ်ဆောင်နေသည်ကို စုံစမ်း သိရသဖြင့် ပစ်ခတ်ရှင်းလင်းခဲ့ခြင်းဖြစ်ကြောင်း၊ နောက်နောင်လည်း အကြမ်းဖက်စစ်ကောင်စီဒေါက်တိုင် များကို အခါအခွင့်သင့်သလို ဝင်ရောက်သုတ်သင်ရှင်းလင်းသွားမည်ဖြစ်ကြောင်း နွားထိုးကြီးမြို့နယ် ပြည်သူ့ကာကွယ်ရေးတပ်ဖွဲ့(NRDF) က ထုတ်ပြန်ထားသည်။", "အလားတူ စစ်ကိုင်းတိုင်း၊ မုံရွာမြို့၊ မြို့တော်ခန်းမအတွင်းသို့ New Year အကြို ၄၀ မမ ဗုံးသီးနှစ်လုံးပစ်ခတ်တိုက် ခိုက်ခဲ့ကြောင်း Monywa Lightin PDF ထံမှ သိရသည်။", "ယနေ့ ဇန်နဝါရီလ ၁ ရက် နံနက် ၁၀ နာရီခန့်က ပစ်ခတ်တိုက်ခိုက်ခဲ့ခြင်းဖြစ်ပြီး လုံခြုံရေးအရေ ကြာ ကြာနေမသဖြင့် အကြမ်းဖက်စစ်ကောင်စီဘက်တော်သားများ အထိအခိုက်အကျအဆုံးကို မသိရခဲ့ ကြောင်း ထုတ်ပြန်ထားသည်။"]
https://yktnews.com/2024/09/183419/	လောင်းလုံး၊ ကျောက်နီမော်ရွာရှိ ပျုစောထီးစခန်းကို တိုက်ခိုက် သိမ်းပိုက်မှု စစ်ကောင်စီ တပ်သား ၁၂ ဦးသေဆုံးပြီး လက်နက် ၄ လက် သိမ်းဆည်းရရှိ	["လောင်းလုံး၊ ကျောက်နီမော်ရွာရှိ ပျုစောထီးစခန်းကို တိုက်ခိုက် သိမ်းပိုက်မှု စစ်ကောင်စီ တပ်သား ၁၂ ဦးသေဆုံးပြီး လက်နက် ၄ လက် သိမ်းဆည်းရရှိ", "ရန်ကုန်၊စက်တင်ဘာ ၁၄", "တနင်္သာရီတိုင်း၊ လောင်းလုံးမြို့နယ်ရှိ ကျောက်နီမော်ရွာရှိ ပျုစောထီးစခန်းကို တိုက်ခိုက် သိမ်းပိုက်မှု စစ်ကောင်စီ တပ်သား ၁၂ ဦးသေဆုံးပြီး လက်နက် ၄ လက် သိမ်းဆည်းရရှိခဲ့ကြောင်း ဓဝယ်အမျိုးသားလွတ် မြောက်ရေး တပ်တော် (DNLA) က ပြောဆိုသည်။", "စက်တင်ဘာလ ၉ ရက်နေ့တွင် မွန်းလွဲ ၁ နာရီ ခန့်တွင် ကျောက်နီမော်ကျေးရွာရှိ ပျုစောထီး စခန်းကို ဝင်ရောက် တိုက်ခိုက်ခဲ့ရာ အပြန်အလှန် ပစ်ခတ် တိုက်ခိုက်မှု ၄ နာရီဝန်းကျင်ခန့် ကြာမြင့်ခဲ့ပြီး ပျုစောထီးနှင့် စစ်ကောင်စီတပ်သား ၁၂ ဦးသေဆုံးခဲ့ကြောင်း ကြောင်း သိရသည်။", "အဆိုပါ စခန်းသိမ်း တိုက်ပွဲအတွင်း အကြမ်းဖက် စစ်ကောင်စီ တပ်သားများထံမှ ကာဘိုင်သေနတ် ၃ လက်၊ M-I6 သေနတ် ၁ လက်၊ အဝေးကြည့်မှန်ပြောင်း ၁ ခု၊ စကားပြောစက် ၂ လုံး၊ စကားပြောစက် ၂ လုံး၊ လက်ကိုင်ဖုန်း ၄ လုံး၊ Power Bank ၂ လုံး၊ ဓားမြောင် ၂ လက်၊ လက်ထိပ် ၁ ခု ဘဏ်စာအုပ်နှင့် စာရွက်စာတမ်းအများ သိမ်းဆည်းရရှိခဲ့ပြီး ပျူစောထီး စခန်းကို မီးရှို့ ရှင်းလင်းခဲ့ကြောင်း သိရှိရသည်။", "ပြည်သူများအနေဖြင့် တစ်နိုင်ငံလုံး အတိုင်းအတာဖြင့် စစ်ဆင်ရေးများကို အရှိန်အဟုန်တိုး မြင့်စွာ ဆောင်ရွက်နေသည့်အတွက် စစ်ရေး အထူး အသိ/သတိ ပြုသွားလာနေထိုင်ကြရန် တိုက်တွန်းလိုကြောင်း ဓဝယ်အမျိုးသားလွတ် မြောက်ရေး တပ်တော် (DNLA) က ပြောဆိုထားသည်။", "အဆိုပါ တိုက်မှုကို ဓဝယ်အမျိုးသားလွတ် မြောက်ရေးတပ်တော် (DNLA)၊ ရေဖြူပြည် သူ့ကာကွယ်ရေး တပ်ဖွဲ့ (YPPDF)ဖက်ဒရယ်ဓူဝံကြပ်တပ်ဖွဲ့ (Federal Polaris force)၊ ဘီလုံးပျောက်ကျားတပ်ဖွဲ့နှင့် က္လားသစ္ထတ် (ကျားသစ်နက်)တို့က ပူပေါင်းတိုက်ခဲ့ကြောင်း သိရသည်။"]
https://yktnews.com/2024/04/154931/	လောင်းလုံး၊ ကျောက်နီမော်ရွာရှိ ပျူစောထီးများနေထိုင်ရာ စီမံကိန်းဟောင်းနှင့်ဘုရားတောင် ပေါ်ရှိ စစ်တပ်ကို ဒရုန်း ဖြင့် ဗုံးကျဲမှု စစ်ကောင်စီတပ်ဖွဲ့ဝင် ၃ ဦးသေဆုံး	["လောင်းလုံး၊ ကျောက်နီမော်ရွာရှိ ပျူစောထီးများနေထိုင်ရာ စီမံကိန်းဟောင်းနှင့်ဘုရားတောင် ပေါ်ရှိ စစ်တပ်ကို ဒရုန်း ဖြင့် ဗုံးကျဲမှု စစ်ကောင်စီတပ်ဖွဲ့ဝင် ၃ ဦးသေဆုံး", "ရန်ကုန်၊ ဧပြီ ၄", "တနင်္သာရီတိုင်း၊ လောင်းလုံးမြို့နယ်၊ ကျောက်နီမော်ရွာရှိ အကြမ်းဖက်စစ်သား၊ ပျူစောထီးများ နေထိုင်ရာ စီမံ ကိန်းဟောင်းနေရာနှင့် ဘုရားတောင်ပေါ်ရှိ စစ်သားများကို ဒရုန်းဖြင့် ဗုံးကျဲတိုက်ခိုက် ခဲ့ရာ စစ်ကောင်စီတပ်ဖွဲ့ဝင် ၃ ဦးသေဆုံးခဲ့ကြောင်း နွေဦး ပြောက်ကျားတပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ် သတင်းဌာနထံသို့ ပြောကြားသည်။", "ယမန်နေ့ ဧပြီလ ၃ ရက် နံနက် ၁၀ နာရီ ၄၅ မိနစ်အချိန်ခန့်က လောင်းလုံးမြို့နယ်၊ ကျောက်နီမော် ကျေးရွာရှိ အကြမ်းဖက်စစ်သား၊ ပျူစောထီးများနေထိုင်ရာ စီမံကိန်းဟောာင်းနေရာကို ဒရုန်းဖြင့် ဗုံးသီး ၂ လုံး ကျဲချတိုက်ခိုက်ခဲ့ရာ အကြမ်းဖက်စစ်သား ၁ ဦး၊ ပျူစောထီးတစ်ဦး ဇနီးတစ်ဦး ထိခိုက် ဒဏ်ရာရရှိခဲ့ကြောင်း သိရသည်။", "“တပ်စွဲထားတဲ့ စစ်ခွေးအင်အားကတော့ ခန့်မှန်းမရဘူးဗျ၊ စီမံကိန်းဟောာင်းဆိုတာ အဆောက်အအုံ တစ်ခုပါပဲ၊ အဲဒီနေရာမှာ စစ်ခွေးတွေရော ၊ ပျူစောထီးတွေရောပေါင်းနေကြတာ၊ ပျူစောထီးလင်မ ယားတွေလည်းရှိတယ်၊ လင်ဖြစ်တဲ့ပျူစောထီးက မထိပဲ သူမိန်းမကိုထိတာ၊ စစ်ခွေးရော၊ ပျူစောထီး မိန်းမရော မသေသေးဘူး၊ ပြီးခဲ့တဲ့ မတ်လ ၂၆ ရက်နဲ့ ၂၉ ရက်နေ့က ဗုံးကျဲခဲ့တာက ၃ ကောင်သေ တယ်” ဟု နွေဦး ပြောက်ကျားတပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "အလားတူ ပြီးခဲ့သည့် မတ်လ ၂၆ ရက်ည ၈ နာရီခွဲခန့်က ယင်းအကြမ်းဖက်စစ်သား၊ ပျူစောထီး စခန်းကို တစ်ကြိမ်၊ မတ်လ ၂၉ ရက် ည ၇ နာရီ ၁၈ မိနစ်ခန့်က အကြမ်းဖက်စစ်သားများ ခိုလှုံရာ ဘုရားတောင်ပေါ်သို့ တစ်ကြိမ် ဗုံးကျဲတိုက်ခိုက်မှုအတွင်း အကြမ်းဖက်စစ်သား ၃ ဦးသေဆုံးခဲ့ ကြောင်း သိရသည်။", "အဆိုပါ တိုက်ခိုက်မှုကို Nway Oo Guerilla Force – နွေဦးပြောက်ကျား Drone အဖွဲ့မှ တိုက်ခိုက်ခဲ့ ခြင်းဖြစ်ပြီး အကြမ်းဖက်စစ်သား၊ ပျူစောထီးများက ရမ်းသမ်းပစ်ခတ်မှုရှိမှုရှိခဲ့သော်လည်း တော်လှန် ရေးတပ်ဖွဲ့ဝင် ရဲဘော်များ၊ မိဘပြည်သူများ အထိအခိုက်မရှိကြောင်း သိရသည်။", "အကြမ်းဖက်စစ်သားများက အချိန်မရွေးရမ်းသမ်းပစ်ခတ်မှုများ ပြုလုပ်လာနိုင်သည့်အတွက် မိဘ ပြည်သူများ အနေဖြင့် လုံခြုံရေးအထူးဂရုစိုက်နေထိုင်ပေးကြပါရန် နွေဦးပြောက်ကျားတပ်ဖွဲ့က မေတ္တာရပ်ခံထားသည်။"]
https://yktnews.com/2023/07/112674/	လောင်းလုံး၊ ခမောင်းတောင်ရွာကို စစ်တပ်က လက်နက်ကြီးဖြင့် ပစ်ခတ်မှု အသက် ၁၆ နှစ်အရွယ် မယဥ်မာနွေး သေဆုံး	["လောင်းလုံး၊ ခမောင်းတောင်ရွာကို စစ်တပ်က လက်နက်ကြီးဖြင့် ပစ်ခတ်မှု အသက် ၁၆ နှစ်အရွယ် မယဥ်မာနွေး သေဆုံး", "ပြည်သူအချို့ကို စစ်တပ်က ဓားစာခံအဖြစ် ဖမ်းဆီးထားပြီး ကလေးငယ် ၁ ဦးထိခိုက်ဒဏ်ရာရ", "ရန်ကုန်၊ ဇူလိုင် ၁၂", "တနင်္သာရီတိုင်း၊ လောင်းလုံးမြို့နယ်၊ ခမောင်းတောင်ရွာကို အကြမ်းဖက် စစ်တပ်က လက်နက်ကြီးဖြင့် ပစ်ခတ်မှု အသက် ၁၆ နှစ် အရွယ် မယဥ်မာနွေး သေဆုံးခဲ့ကြောင်းDawei Information Center မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇူလိုင်လ ၁၂ ရက်နေ့ နံနက်အစောပိုင်းတွင် လောင်းလုံးမြို့နယ်၊ ခမောင်းတောင်ရွာကို အကြမ်းဖက် စစ်တပ်က လက်နက်ကြီးများဖြင့် ပစ်ခတ်ခဲ့သောကြောင့် အသက် ၁၆ နှစ်အရွယ် မယဥ်မာနွေး ပွဲချင်းပြီးသေဆုံးခဲ့ပြီး အသက် ၁၁ နှစ်အရွယ် ကလေးငယ် ၁ ဦးထိခိုက်ဒဏ်ရာရရှိခဲ့ကြောင်း သိရှိရသည်။", "အကြမ်းဖက် စစ်တပ် စစ်ကြောင်းသည် နခံတောကျေးရွာဘက်တွင် ယနေ့ နံနက် အစောပိုင်တွင် စစ်ကား ၄ စီးခန့်ဖြင့် အင်အားအလုံးအရင်း ဝင်ရောက်လာကာ နခံတောကျေးရွာ တောင်ပေါ်မှ နေ၍ လက်နက်ကြီးများဖြင့် အချက်ရေ အများအပြား ပစ်ခတ်ခဲ့ခြင်းဖြစ်ကြောင်း သိရသည်။", "ညနေပိုင်းတွင် နခံတောရွာနှင့် ခမောင်းတောင်ရွာရှိ ဒေသပြည်သူ အချို့ကို အကြမ်းဖက် စစ်တပ်က ဓားစားခံဖြင့် ဖမ်းဆီးပြီး ရွှေ၊ ငွေနှင့် တန်ဖိုးကြီးပစ္စည်းများကို ခိုးယူကာ နခံတောရွာတောင်ပေါ်၌ ယာယီစခန်းချထားပြီး၊ ဖမ်းခံရသူများထဲမှ အသက်ကြီးရွယ်အိုများ ပါဝင်ပြီး ကျန်းမာရေးအခြေနေ စိုးရိမ်ရကြောင်း သိရှိရသည်။"]
https://yktnews.com/2023/07/113268/	လောင်းလုံး၊ ခမောင်းတောင်ရွာနှင့် သကျက်တောရွာမှ ပြည်သူ ၂ ဦးကို စစ်တပ်က ပစ်ခတ်မှု ၁ ဦးသေဆုံး	["လောင်းလုံး၊ ခမောင်းတောင်ရွာနှင့် သကျက်တောရွာမှ ပြည်သူ ၂ ဦးကို စစ်တပ်က ပစ်ခတ်မှု ၁ ဦးသေဆုံး", "ရန်ကုန်၊ ဇူလိုင် ၁၆", "တနင်္သာရီတိုင်း၊ လောင်းလုံးမြို့နယ်၊ ခမောင်းတောင်ရွာနှင့် သကျက်တောရွာမှ ပြည်သူ ၂ ဦးကို စစ်တပ်က ပစ်ခတ်ခြင်းကြောင့် ပြည်သူ ၁ ဦးသေဆုံးခဲ့ကြောင်း ဒေသပြည်သူများထံမှ သိရသည်။", "ဇူလိုင်လ ၁၆ ရက်နေ့ နံနက်ပိုင်းတွင် လောင်းလုံးမြို့နယ်၊ ခမောင်းတောင်ရွာသား ၁ ဦးဖြစ်သည့် အသက် ၄၀ အရွယ် ဦးသာထူး (ခ) ဦးတင်ထွန်းသည် စစ်ဘေးတိမ်းရှောင်နေရာမှ ကျေးရွာအတွင်း ပြန်လည်ဝင်ရောက်လာစဥ် စစ်တပ် စစ်ကြောင်းက ပစ်ခတ် သတ်ဖြတ်ခဲ့ခြင်းဖြစ်ကြောင်း သိရသည်။", "ခမောင်းတောင်ရွာသည် အကြမ်းဖက် စစ်တပ် စစ်ကြောင်း ဝင်ရောက် စီးနင်းမှုကြောင့် ရွာလုံးကျွတ် စစ်ဘေးတိမ်းရှောင် နေရခြင်းဖြစ်ကြောင်း သိရှိရသည်။", "ဇူလိုင်လ ၁၅ ရက်နေ့ နံနက်ပိုင်းကလည်း သကျက်တောကျေးရွာကို လက်နက်ကြီး၊ လက်နက်ငယ်များဖြင့် ပစ်ခတ်ကာ ဝင်ရောက်စီးနင်းခဲ့သော အကြမ်းဖက် စစ်တပ်က ကျေးရွာသား ပြည်သူ ဦးအေးချမ်းဦး သေနတ်ဖြင့် လိုက်လံ ပစ်ခတ်ခဲ့သောကြောင့် လက်မောင်းကို ကျည်ထိမှန်ခဲ့ကြောင်း ဒေသပြည်သူများထံမှ သိရသည်။"]
https://yktnews.com/2023/07/113124/	လောင်းလုံး၊ ခမောင်းတောင်ရွာရှိ နေအိမ် ၁ လုံးကို စစ်တပ်က မီးရှို့ဖျက်ဆီးပြီး ပြည်သူပိုင် ပစ္စည်းများကို ခိုးယူသွား၊ ကျေးရွာ ၈ ရွာမှ ပြည်သူများ ဘေးလွတ်ရာသို့ ထွက်ပြေး တိမ်းရှောင်နေရ	["လောင်းလုံး၊ ခမောင်းတောင်ရွာရှိ နေအိမ် ၁ လုံးကို စစ်တပ်က မီးရှို့ဖျက်ဆီးပြီး ပြည်သူပိုင် ပစ္စည်းများကို ခိုးယူသွား၊ ကျေးရွာ ၈ ရွာမှ ပြည်သူများ ဘေးလွတ်ရာသို့ ထွက်ပြေး တိမ်းရှောင်နေရ", "ရန်ကုန်၊ ဇူလိုင် ၁၅", "တနင်္သာရီတိုင်း၊ လောင်းလုံးမြို့နယ်၊ ခမောင်းတောင်ရွာရှိ နေအိမ် ၁ လုံးကို စစ်တပ်က မီးရှို့ဖျက်ဆီးပြီး ပြည်သူပိုင် ပစ္စည်းများကို ခိုးယူသွားကြောင်း Dawei Information Center မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇူလိုင်လ ၁၂ ရက်နေ့ မွန်းလွဲပိုင်းတွင် နခံတောရွာဘက်သို့ရောက်ရှိနေသော အကြမ်းဖက် စစ်တပ် စစ်ကြောင်းသည် ခမောင်းတောင်ရွာကို ခြေလျင် ဝင်ရောက် စီးနင်းပြီး နေအိမ် ၁ လုံးကို မီးရှို့ဖျက်ဆီးကာ ပြည်သူပိုင် ပစ္စည်းများကို ခိုးယူသွားကြောင်း သိရသည်။", "” စစ်ခွေးတွေ ဝင်လာတုန်း ရွာထဲက လူငယ်တစ်ဦးက ကြောက်လန့်ပြီး ထပြေးလို့ စစ်သားတွေ သေနတ်နဲ့ လှမ်းပစ်တာ လူတော့ လွတ်သွားခဲ့တယ်။ နောက်တော့ အဖိုးကြီး တစ်ဦးကို စစ်သားတွေထပ် ဖမ်းမိသွားပါတယ်။အဖိုးကြီးရဲ့ အိမ်မှာ သမျှ ပစ္စည်းတွေကို စစ်သားတွေ ခိုးယူပြီး အိမ်ကို အကြောင်းပြချက်မရှိ မီးရှို့သွားတယ်” ဟု Dawei Information Center မှ တာဝန်ရှိသူ တစ်ဦးက ပြောဆိုသည်။", "အဆိုပါ အကြမ်းဖက် စစ်တပ် စစ်ကြောင်းသည် နခံတောရွာ တောင်ပေါ်၌ ယာယီတပ်စွဲထားပြီး လက်နက်ကြီး လက်နက်ငယ်များဖြင့် အဆက်မပြတ်ပစ်ခတ်နေသောကြောင့် နခံတော ၊ခမောင်းတောင်‌၊ တောင်မင်းပြောင်ပန်းစိပ်၊စခန်းကြီး၊မဲအုံနောက် ၊ဘူချိုင်း၊ကွမ်းအုံဘုံ စသည့် ကျေးရွာ ၈ ရွာမှ ပြည်သူများ ဘေးလွတ်ရာသို့ ထွက်ပြေး တိမ်းရှောင် နေရကြောင်း သိရသည်။", "ယင်း အကြမ်းဖက် စစ်တပ် စစ်ကြောင်း၏ လက်နက်ကြီး ပစ်ခတ်မှုကြောင့် ဇူလိုင်လ ၁၂ ရက်နေ့တွင် ခမောင်းတောင်ရွာမှ စစ်ဘေးရှောင်နေသည့် အသက် ၁၇ နှစ်ရွယ် မယဥ်မာဌေး လက်နက်ကြီး ကျည်စထိမှန် သေဆုံးခဲ့သည်။"]
https://yktnews.com/2023/04/99980/	လောင်းလုံး၊ ပဉ္စသီမော်ကျေးရွာရှိ ပျူစောထီး ၁ ဦး ပစ်ခတ်ခံရကာ သေဆုံးပြီးနောက် စစ်တပ်က ကျေးရွာရှိ သံဃာတော် ၄ ပါးကို အကြောင်းမဲ့ ရိုက်နှက် ဖမ်းဆီးသွား	["လောင်းလုံး၊ ပဉ္စသီမော်ကျေးရွာရှိ ပျူစောထီး ၁ ဦး ပစ်ခတ်ခံရကာ သေဆုံးပြီးနောက် စစ်တပ်က ကျေးရွာရှိ သံဃာတော် ၄ ပါးကို အကြောင်းမဲ့ ရိုက်နှက် ဖမ်းဆီးသွား", "ရန်ကုန်၊ ဧပြီ ၂၉", "တနင်္သာရီတိုင်း၊ ထားဝယ်ခရိုင်၊ လောင်းလုံးမြို့နယ်၊ ပဉ္စသီမော်ကျေးရွာရှိ ပျူစောထီးအဖွဲ့ဝင် မင်းဝါကို ဧပြီလ ၂၉ ရက်နေ့ နံနက် ၁၁ နာရီတွင် ပစ်ခတ်တိုက်ခိုက်ခဲ့ရာ ကျည် ၂ ချက် ထိမှန်၍ နေရာတွင် ပွဲချင်းပြီး သေဆုံးခဲ့ကြောင်း Dawei Defense Team – DDT အဖွဲ့မှ ရန်ကုန်ခေတ်သစ် မီဒီယာသို့ ပြောဆိုသည်။", "ပစ်ခတ် တိုက်ခိုက်မှု အပြီးတွင် စစ်ကောင်စီ တပ်ဖွဲ့ဝင်များ ရောက်လာပြီး သံဃာတော် ၄ ပါးကို အကြောင်းမဲ့ ရိုက်နှက် ဖမ်းဆီးသွားကာ ကျေးရွာအတွင်းသို့ လက်နက်ကြီး လက်နက်ငယ်များနှင့် ရမ်းသမ်းပစ်ခတ်ခဲ့ကြောင်း၊ ယင်း တိုက်ခိုက်မှုကို Dawei Defense Team – DDT တပ်ခွဲ ၃ (ထားဝယ် ပကဖ) မှ ရဲဘော်များ လုပ်ဆောင်ခဲ့ခြင်းဖြစ်ပြီး ကျေးရွာနေ ပြည်သူများနှင့် လုံးဝ သက်ဆိုင်ခြင်း မရှိကြောင်း သိရသည်။", "လောင်းလုံးမြို့နယ်အတွင်း ပျူစောထီးအဖွဲ့ဝင်များ၊ သတင်းပေးဒလန်များ ၎င်းတို့၏ လုပ်ရပ်များကို အမြန်ဆုံးရပ်တန့်ရန်နှင့် လိုက်နာခြင်းမရှိဘဲ စစ်ကောင်စီတပ်သားများ၊ ရဲတပ်သားများနှင့် ပူးပေါင်း၍ ပြည်သူများကို ဆက်လက် ဒုက္ခပေးပါက ထိုက်သင့်သည့် ပြစ်ဒဏ်များ ပေးသွားမည်ဖြစ်ကြောင်း Dawei Defense Team – DDT အဖွဲ့က ထုတ်ပြန်ထားသည်။"]